Uvođenje novog katastra nepokretnosti muka za meštane udaljenih banjalučkih naselja: Putuju 20 kilometara da bi uknjižili imovinu\nKoristan projekat Republičke uprave za geodetske i imovinsko-pravne poslove, objedinjavanje podataka iz katastra i gruntovnice kako bi se dobila jedinstvena evidencija o nepokretnostima, pokazalo se na terenu da ima manjkavosti.\nNaime, građani se pozivaju da potvrde tačnost podataka preuzetih iz važećih evidencija o nepokretnostima, ili da ih izmene ukoliko su netačni.\nStanovnici Goleša moraju tako da putuju čak do Šargovca kako bi komisiji za javni uvid predstavili podatke o nepokretnostima, što je kažu meštani suludo.\n- Komisija treba da se nalazi u najbližoj mesnoj zajednici, a ne da putujemo na drugi kraj grada, gde je tu logika? Da li je iko razmišljao da u selu većinom žive stari i nemoćni ljudi, a do Šargovca nema direktne linije. Ko će njih voziti tamo i nazad, pa to je preskupo ili da sami presedaju u nekoliko autobusa. Ko će se uopšte odazvati pozivu, zbog ovakvih propusta - požalio se meštanin Goleša, G. Đ.\nDodaje da bi jednostavnije bilo da su ih iz RUGIP zvali u centralu u Incelu “bar svi znaju gde je“, a ovako po Šargovcu moraju tražiti kuću gde se nalazi komisija.\nPri tom, priča on, komisija nema ni broj telefona na koji mogu pozvati.\n- Radim kod privatnika ne mogu izađi ni na pet minuta, a kamoli celi dan izgubiti. Pokušavam da prolongiram termin, ali kako da dobijem komisiju kada u kancelariji nemaju broj telefona, a privatne brojeve članova ne daju. Sravnjavanje katastra i gruntovnice je dobar potez, da se jednom zna ko šta ima, ali proces se trebao približiti građanima, ovako, pitanje je šta će na kraju napraviti - govori ovaj meštanin.\nIz RUGIP međutim napominju da je odziv građana u Banjaluci zadovoljavajući, podsećajući da se kroz ovaj postupak omogućava da građani, pravna lica, nosioci svojine javnog prava i drugi, uknjiže svoju imovinu besplatno.\nDodaju da na teritoriji grada Banjaluka ima 99 katastarskih opština, te da je postupak izlaganja na javni uvid podataka o nepokretnostima završen u preko 50 odsto tih opština.\n- Komisije koje rade na ovim poslovima smeštene su na različitim lokacijama, kako u prostorijama RUGIP, tako i u iznajmljenim prostorima sa adekvatnom opremom. Nastoji se da prostorije za rad komisija budu što dostupnije građanima, a i kako bi članovi komisija i građani imali što bolje uslove za rad. S obzirom na veličinu grada Banjaluke, nemoguće je bilo obezbediti posebne prostorije za svaku komisiju i svaku katastarsku opštinu, ali se rad komisija organizuje tako da u prostorijama bude dovoljno prostora, da se ne stvaraju gužve među građanima, da prostorije budu optimalne za rad sa zemljišnom dokumentacijom koja je prilično stara i u papirnoj formi - pojašnjava direktor Miloš Komljenović.\nTreba imati u vidu i, kaže Komljenović, da na postupku izlaganja na javni uvid, za velike katastarske opštine ponekad radi i više komisija, te da više komisija radi paralelno.\n- Za katastarsku opštinu Goleši, rad komisije organizovan je u prostoru na području naselja Šargovac, ali se stalno razmatraju mogućnosti da se rad komisije premesti u neki od prostora na području Goleša - kaže on.\nU RUGIP podsećaju da je osnivanje novog katastra nepokretnosti veoma značajan, ali i složen posao, te apeluju na građane da se odazovu pozivima za izlaganje podataka o nepokretnostima i utvrđivanju prava na nepokretnostima.\n- Zbog obima samog posla i obezbeđivanja najoptimalnijih uslova za taj posao, molimo i za razumevanje ukoliko se pojave određene smetnje privremenog karaktera koje nastojimo u što većoj meri eliminisati - poručio je Komljenović.\nIz RUGIP napominju da će se, po uspostavljanju novog katastra nepokretnosti, podaci o nepokretnostima, pravima i nosiocima prava svojina na nepokretnostima voditi u jedinstvenoj evidenciji, kod jednog organa, a stranke će dobijati list nepokretnosti sa svim podacima.\n- Znači da građani više neće morati odlaziti na više mesta da bi dobili izvode iz javnih evidencija kako je to ranije bilo. Smanjiće se i prosečno vreme čekanja u kancelarijama za prijavu promena na nepokretnostima, kao i novčane naknade za pribavljanje dokumentacije. Osnivanjem jedinstvene, tačne i ažurne evidencije o nepokretnostima, prava na njima i nosiocima tih prava, povećaće se vrednost zemljišta i drugih nepokretnosti, olakšati pravni promet i pristup kreditima, te pospešiti investiciona gradnja - naglasili su iz ove institucije.


Hodžaj: Vučić je poslednji čovek u Srbiji kome verujemo, ali učinićemo sve za mirovni sporazum\nPotpredsednik kosovske vlade Enver Hodžaj izjavio je danas na Bledu da će Priština učiniti sve da dođe do mirovnog sporazuma, iako je "predsednik Aleksandar Vučić poslednji čovek u Srbiji kome veruje", preneo je AP.\n"Mi smo posvećeni dijalogu, a Vučić je poslednji čovek u Srbiji kome verujemo. Međutim, ja sam istoričar po obrazovanju i znam da mirovni sporazum sklapate sa neprijateljima, a ne sa prijateljima", rekao je Hodžaj na panelu posvećenom Zapadnom Balkanu u okviru Bledskog strateškog foruma na temu: "Zapadni Balkan: Izgubljene godine ili nova nada?".\nKako navodi portal Juropien vestern Balkans (European Western Balkans), Hodžaj je, međutim, odbio da odgovori moderatoru skupa, novinaru "Ekonomista" Timu Džudi na pitanje da li bi prihvatio sporazum koji obuhvata razmenu teritorija i to severnih kosovskih opština za Preševsku dolinu, kao i priznavanje od strane Beograda i članstvo u UN.\nOn je umesto odgovora samo rekao da bi "Kosovo želelo da upotpuni državnost kao multietnička zemlja, u okviru sadašnjih granica".\nDiskusiju je otvorio zamenik grčkog ministra spoljnih poslova Terens Spenser Nikolaos Kuik, istakavši istorijski značaj Prespanskog sporazuma o imenu koji su postigli Skoplje i Atina.\n"Postoji politička cena, muke su velike, ali će budućnost nagraditi uporne", rekao je on, dodavši da postoji jasna većina u grčkom parlamentu i da će Prespanski sporazum sigurno biti podržan.\nNjegov makedonski kolega Andrej Žernovski složio se sa ocenom da je ova godina istorijska, ali nije mogao sa sigurnošću da kaže da će proces ratifikacije sporazuma uspeti, upozorivši da neće biti lako dostići cenzus od 50 odsto plus jedan glas na predstojećem referendum u Makedoniji s tim u vezi.\n"ULOZI SU VISOKI" Vašington post: Mogu li Beograd i Priština da menjaju granice?\nŠta je Trampov senator za specijalne misije REKAO O KOSOVU pred susret sa Vučićem\nŽernovski je rekao i da glavna opoziciona partija VMRO-DPMNE verovatno neće pozvati svoje pristalice na bojkot referenduma, ali da ga neće ni podržati.\nNakon diskusije o gorućim pitanjima, na panelu je razgovarano o generalnoj situaciji u regionu i njegovom napretku ka EU, a govornici su bili ili oprezno optimistični ili pretežno pesimistični, zaključuje EWB.\nHodžaj: "Sporazum Beograda i Prištine do marta 2020. godine"\nHodžaj: EU Kosovom uslovljava Srbiju, tu priliku treba iskoristiti\nHodžaj: Dijalog važna međunarodna tema, treba iskoristiti trenutak


SNSD – Veče domaće kuhinje (video) – Kozarski Vjesnik - Radio televizija Prijedor\nHome / Vijesti / SNSD – Veče domaće kuhinje (video)\nSNSD – Veče domaće kuhinje (video)\nSnaga SNSD-a je u organizaciji žena i mladih – ovo je poručio predsjednik Saveza nezavisnih socijaldemokrata /SNSD/ Milorad Dodik koji je prisustvovao manifestaciji “Veče domaće kuhinje” u Prijedoru, u organizaciji Aktiva žena ove stranke. Gastro prezentaciji u Prijedoru prisustvovala je i potpredsjednica SNSD-a, Željka Cvijanović koja je rekla da je ova manifestacije dokaz snage, sposobnosti i zajedničkog rada koji vodi ka jakoj Republici Srpskoj.\nPredsjednik Saveza nezavisnih socijaldemokrata Milorad Dodik, izjavio je da je uvjeren da SNSD ima kvalitet da uspiješno sprovede kampanju i pobijedi na predstojećim izborima jer je ovo narodna, nacionalna i državotvorna politička partija.\nOn je rekao da je od 192.000 članova SNSD-a, 52.000 žena i 27.000 mladih što potvrđuje da je ova stranka jedna od najmasovnijih i najbolje organizovanih političkih partija, a da tome doprinose i ovakve manifestacije.\nDodik je na manifestaciji “Veče domaće kuhinje“, koju je organizovao Gradski odbor SNSD Prijedor i Aktiv žena, rekao da će SNSD na predstojećim izborima ostvariti istorijski vrijednu pobjedu.\n–Ovo je rezultat zalaganja i inspiracije naših aktivista, da zajedno prikupimo dodatnu energiju za vrijeme koje nas čeka u narednih mjesec dana uvjereni da će SNSD pobijediti i ostvariti istorijski vrijednu pobjedu koja će biti veća nego ona 2006. godine kada smo imali do sada najbolji rezultat – rekao je Dodik.\nOn je rekao da se danas družio i sa mladima SNSD-a na Jahorini koji su, takođe, na svoj način obilježili početak kampanje, uvjereni da SNSD ima kvalitet i kapacitet da iznese ovu kampanju.\nPotpredsjednica SNSD-a, Željka Cvijanović istakla je da je gastro prezentacija “Veče domaće kuhinje” dokaz da su žene SNSD-a, u svim gradovima i opštinama Srpske, jake i složne.\n-Ovo pokazuje našu sposobnost da se okupljamo oko različitih događaja i to ne mora da se dešava samo u izbornoj godini. Ovo je još jedno okupljanje koje pokazuje našu snagu, sposobnost i opredjeljenje da radimo svi zajedno za jaku Srpsku – rekla je Cvijanovićeva.\nPredsjednica Aktiva žena SNSD-a Prijedor, Gorana Bosančić rekla je da je veliko zadovoljstvo vidjeti žene koje su zajedničkim snagama prezentovale bogatu gastro ponudu.\n-Sretna sam što mogu da najavim tradicionalnu manifestaciju “Veče domaće kuhinje” koju održavamo u Prijedoru, a večeras su nas svojim prisustvom počastili predsjednik stranke Milorad Dodik i potpredsjednica Željka Cvijanović – dodala je Bosančićeva.\nNa 26 štandova, članice mjesnih Aktiva žena SNSD-a predstavile su bogatu gastro ponudu, tradicionalnih, potkozarskih jela.


Manifestacija “Drina je smisao života” | GEM info\nManifestacija “Drina je smisao života”\n31. jula 2018. 4. avgusta 2018. Redakcija 0 Comments Bojan Stević, Drina, Regata\nDržavni sekretar Ministarstva državne uprave i lokalne samouprave Bojan Stević otvorio je osmu regatu na mirnim vodama Zvorničkog jezera u okviru manifestacije ”Drina je smisao života”.\nPoslednji dan manifestacije „Drina je smisao života” protekao je u znaku osme malozvorničke regate koja je održana na Zvorničkom (Drinskom) jezeru, od Velike Reke do Sakara, u dužini od 22 kilometra.\nOsmu regatu na mirnim vodama Zvorničkog jezera otvorio je državni sekretar Ministarstva državne uprave i lokalne samouprave Bojan Stević.\nVlada Srbije je odvojila značajna sredstva za uređenje podzemnog grada i na taj način će podržati napore koje opština Mali Zvornik kontinuirano ulaže u unapređenje turističkih potencijala ovog kraja – istakao je Stević.\nDrina je jedan od najvećih turističkih potencijala Srbije i jedna od najlepših reka u Evropi. Teritorija oko Drine bogata je atraktivnom turističkom ponudom, lepotom, manastirima, etno selima i domaćinstvima. To su atrakcije koje najviše privlače turiste. Zato je turizam velika razvojna šansa čitavog ovog kraja”, rekao je Stević.\nVlada Srbije je odvojila značajna sredstva za uređenje podzemnog grada i na taj način ce podržati napore koje opština Mali Zvornik kontinuirano ulaže u unapređenje turističkih potencijala ovog kraja.\nTurizam je jedna od najbrže rastućih grana privrede u Evropi. Razvoj turizma u Malom Zvorniku vidimo kao šansu za privlačenje investicija i otvaranje novih radnih mesta, posebno za mlade – istakao je državni sekretar Stević.\nŠeruj post "Manifestacija “Drina je smisao života”"\n← Doček vaterpolista\nDeset novih sanitetskih vozila za urgentnu medicinu →


Niška televizija » Za jednaka prava dece na obrazovanje (VIDEO)\nObjavljeno 23.09.2013. 13:40\nUkoliko do 15. novembra ne počne izgradnja novih učionica, roditelji učenika Osnovne škole “Branko Miljković” neće dozvoliti deci da pohađaju nastavu. To je odluka Saveta roditelja i Školskog odbora doneta u „pet do dvanaest“ na protestu upozorenja “Za jednaka prava dece na obrazovanje“, koji je u ime Grada podržao i Boban Džunić, predsednik Opštine Palilula, na čijoj teritoriji se škola i nalazi.\nZbog starih nedovoljno bezbednih učionica nastava u Osnovnoj školi „Branko Miljković“ se već godinu dana odvija u tri smene, sa skraćenim časovima i radnim subotama. Savet roditelja ove škole više je puta obaveštavao nadležne da postoji plan i novac za dogradnju novih učionica, ali radnika još nema. Stalo se, kako kažu, kod raspisivanja tendera i izbora izvođača radova.\nOpština Palilula u saradnji sa roditeljima i članovima Saveta OŠ „Branko Miljković“ ulaže napore da se ovaj problem reši, jer, kako kažu, projekat i novac za dogradnju škole postoji. Ministarstvo za regionalni razvoj i lokalnu samoupravu je već izdvojilo dvadeset pet miliona dinara, dok je Grad Niš za ove namene predvideo trideset miliona dinara.\nOko hiljadu učenika ove škole na Trošarini ne zaslužuje da osnovno obrazovanje stiče u ovako otežanim okolnostima, poručuju iz Saveta roditelja škole i dodaju da će se uskoro ponovo okupiti i zahtevati odgovor nadležnih na pitanje kada će se krenuti sa rekonstrukcijom škole.


Topalov pobedio Kamskog i izborio borbu za svetsku titulu – Nadlanu.com\nTopalov pobedio Kamskog i izborio borbu za svetsku titulu\nBEOGRAD, 2. marta 2009. (Beta) – Bugarski velemajstor Veselin Topalov pobedio je američkog velemajstora Gatu Kamskog sa 4,5:2,5 poena u meču kandidata za titulu svetskog prvaka u šahu, igranom u Sofiji.\nPrvoplasirani na svetskoj rejting listi FIDE, Topalov (2.796 bodova) dobio je meč sa pobednikom Svetskog kupa 2007, Kamskim (2.725) posle sedam odigranih partija, pa poslednja, osma partija nije ni igrana.\nBugarski velemajstor je tako stekao pravo da krajem 2009. igra meč za titulu svetskog prvaka sa aktuelnim šampionom Višvanatanom Anandom (2.791) iz Indije, što je Topalovu posle meča u Elisti 2007, protiv ruskog velemajstora Vladimira Kramnika, nova prilika za naslov šampiona.\nDo meča u Sofiji, Topalov je od osam partija sa Kamskim dobio četiri, dok su četiri partije završene remijem. U Sofiji, Kamski je dobio jednu, Topalov tri partije, a četiri su okončane bez pobednika.\nNagradni fond u Sofiji iznosio je 250.000 dolara, što će Topalovu i Kamskom biti podeljeno na jednake delove, a FIDE će inkasirati dodatnih 50.000 dolara.


Problematični odnosi Moskve i Tbilisija i aspekti politike gruzijske vlade\nOdnosi Rusije i Gruzije i dalje su napeti nekoliko nedelja nakon što su gruzijski vojnici ubili dvojicu ruskih vojnih oficira u separatističkoj regiji Abhaziji. U januaru 2004. godine, Mihail Sakašvili izabran je ubedljivom većinim glasova za predsednika Gruzije posle narodnog poreta poznatog pod imenom “revolucija ruža”, kojom je smenjen predsednik Eduard Ševarnandze. Od dolaska na vlast, Sakašvilijeva unutrašnja politika koncentrisana je na borbu protiv korupcije. U govoru pred Generalnom skupštinom UN prošlog meseca, gruzijski predsednik ukazao je na napredak koji je njegova zemlja postigla u toj sferi.\n"Prema podacima Evropske banke za obnovu i razvoj, korupcija u Gruziji je najniža medju svetskim ekonomijama u tranziciji, i jedna u najnižih u Evropi. Naša zemlja je zauzela mesto medju nekim od najrazvijenijih ekonomija sveta, pošto su Svetska banka i Medjunarodna finansijska korporacija rangirale Gruziju kao 18-to najbolje mesto za biznis zbog transparentnosti institucija i nedodstatka korupcije”.\nPrema rečima gruzijskog lidera, pre nekoliko godina njegova zemlja je bila na 140. mestu. Mnogi stručnjaci, medju kojima je Ronald Suni sa Čikaškog univerziteta kaže da je Sakašvili načinio velike korake u borbi protiv korupcije.\n"Eliminisao je na drastičan način korupciju u policiji. krenuo je na odredjene ličnosti, oligarhe, bogataše, i doveo ih u red. To je učinio na interesantan način, sa mnogima su sklopljene pogodbe da državi plate porez kako bi mogli da nastave da se bave biznisom.”\nNa spoljnopolitičkom frontu, Sakašvili se koncentrisao na to da se Gruzija udalji od Rusije i okrene Evropi. Njegov prvi cilj bio je da Gruzija postane članica NATO-a, a pregovori o članstvu su u toku. Mnogi analitičari, kao Olga Oliker iz korporacije RAND kažu da je gruzijsko kretanje ka Zapadu sporno pitanje izmedju Sakašvilija i ruskog predsednika Vladimira Putina.\n"Sakašvilijev jasna prozapadna orijentacija se u Rusiji, u mnogim slučajevima ispravno, tumači kao anti-rusko opredeljenje. To nije neophodno, možete da budete pro-američki nastrojeni pa opet imate dobre odnose sa Moskvom kao što to čini niz zemalja. Ali to svakako nije bila Sakašvilijeva namera.”\nDrugo veliko pitanje izmedju Moskve i Tbilisija je pitanje Abhazije i Južne Osetije – dve gruzijske regije koje se graniče sa Rusijom. Ronald Sani sa Univerziteta Čikaga kaže da će to sporno pitanje teško biti rešeno.\n"S obzirom na to da su se Abhazija i Južna Osetija odvojile od Gruzije de fakto, ako ne de jure, Rusi su zbog podrške tim separatističkim regijama sprečili Gruzijce da ponovo integrišu te regije. Mora se reći da Abhazi, i mnogi u Južnoj Osetiji vole rusku podršku i ne žele da se ponovo integrišu u Gruziji. Zato se Sakašvili suočava sa dilemom kako pronaći modus vivendi - način da se te regije vrate pod upravu Tbilisija.”\nOdnosi Moskve i Tbilisija i dalje su napeti a proteklih meseci su ih pogoršali brojni incidenti. U avgustu je Gruzija saopštila da su dva ruska aviona ušla u njen vazdušni prostor i da je jedan bacio bombu koja nije eksplodirala. Rusija to demantuje. U septembru su gruzijski vojnici ubili dvojicu ruskih oficira koji su, kako navode Rusi, sprovodili anti-terorističke operacije.\nSAD su oduvek bile snažni saveznik Gruzije. Medjutim, Ronald Sani sa Čikaškog univerziteta kaže da je Vašington izvršio pritisak na predsednika Sakašvilija da smanji tenzije sa Rusijom.\n"Pre nekoliko meseci kriza se zaoštrila kada su Gruzijci uhapsili nekoliko ruskih oficira, možda očekujući da će dobiti američku podršku. Ali Putin je nazvao Buša i pošto njih dvojica imaju dobar odnos, a SAD imaju važan odnos sa Putinom i Rusijom, na kraju je Sakašvili rekao: “Kao gest poštovanja prema našim prijateljima iz Vašingtona oslobodićemo te oficire”, što su i učinili.”\nStručnjaci zaključuju da je najvažnije pitanje - da li Gruzija može da računa na američku podršku ako Tbilisi nastavi da preduzima akcije koje Rusija smatra provokativnim.


Novi JuveBalkan portal - JuveBalkan.com\nNovi JuveBalkan portal\n08.06.2014 - 15:47\nDragi posjetioci i članovi JuveBalkan portala, čast mi je da vam predstavim novi JuveBalkan portal!\nIdeja oko novog, poboljšanog i unapređenog portala tinja u nama već duže vrijeme. Zbog naših privatnih obaveza, preventsveno mojih, nismo bili u mogućnosti da realizujemo sve ovo prije, iako je bilo najavljivano.\nKao što je svima vama poznato, JuveBalkan zajednica datira još od 2006. godine, i od tada, bez nekih većih prekida, služi kao servis broj jedan za novosti o Juventusu na jezicima bivših Jugoslovenskih republika a i kao uzor drugim sportskim sajtovima sličnog tipa kako i na koji način treba pravilno organizovati jednu zajednicu.\nJuveBalkan je u svom razvoju prošao kroz nekoliko faza, neke su bile veoma teške, neke su bile lakše, ali smo tu sam vama i ne predajemo se. JuveBalkan djeluje kao neprofitna zajednica koja okuplja zaljubljenike, simpatizere i navijače fudbalskog kluba Juventus, kao i simpatizere drugih klubova koji poštuju pravila naše zajednice. Kao takva zajednica, svi zajedno trebamo odati počast ljudima koji svakodnevno rade na prevođenju novosti, na uređivanju portala i foruma kao i na konstantnim idejama za unapređenjem naše zajednice.\nImena koja u ovom momentu treba istaći i koja su najzaslužnija za svakodnevni rad portala i foruma su sljedeća: Jovana Vučković (Giovanna), Dino Živojević (bianconero_ze), Dino Badžoka (Kvinton), Leonard Laptošević (StileJuve), Boško Mitrović (Bole), Josip Stojak (yosip), i oni su pravi heroji JuveBalkan zajednice.\nSvi su oni, imenom i prezimenom, svakodnevno sa mnom radili na novom portalu, idejama, tekstovima i mnogim drugim stvarima doprinijeli ovome što vam ponosno danas prezentujemo. Izražavam svoju zahvalnost i svima onima koji su u prošlosti doprinosili u radu JuveBalkan zajednice, bilo portala ili foruma, a nisu spomenuti gore, i vi ste svi naši heroji.\nNovi JuveBalkan portal, kojeg sa ponosom prezentujemo danas, sa sobom donosi brojna poboljšanja i otvara nam vrata za daljnje poboljšanje i napredovanje.\nSve su sekcije portala sređene, od igrača, uprave, stadiona, istorije, trofeja, kolumni, vijesti i ostalih sekcija.\nTehničkih poboljšanja je previše da bi ih sada nabrajali, ali one glavne i vidljive su promjena načina komentarisanja vijesti, promjena načina registracije novih članova, te bolja kontrola generalno sistema komentarisanja. Svjesni smo da ste navikli na stari način komentarisanja, ali zbog budućnosti naše zajednice i poboljšanja iste, neki su se koraci morali poduzeti da bi bili u korak sa vremenom i da bi olakšali kontrolu sistema. Ovdje možete pronaći uputstva kako komentarisati na novom JuveBalkan portalu.\nTakođe smo totalno redizajnirali svaki aspekt naše zajednice, od loga, do ostalih sitnih detalja, na šta smo posebno ponosni. Novi je portal sada optimiziran i za mobilne aparate, te će pregled vijesti preko istih biti puno bolji i lakši\nDodali smo i neke nove sekcije, poput Shopa, gdje ćemo se truditi da za naše članove i posjetioce predstavimo orginalne ponude po nekim simboličnim cijenama sa simbolima JuveBalkan zajednice.\nNadamo se da ćete i vi, naši vjerni članovi i posjetioci, biti zadovoljni i uvažiti i poštovati naš trud i rad, kako bi stvorili što bolju i kvalitetniju zajednicu, te da ćemo se svi zajedno družiti još dugi niz godina.\nUkoliko imate neke ideje, sugestije, kritike, poruke podrške ili bilo šta drugo, možete nam poslati putem naše kontakt forme koju ćete pronaći klikom na Kontakt u glavnom navigaciji portala.\nI na kraju, poželio bih uspjeh reprezentacijama Bosne i Hercegovine i Hrvatske na predstojećem Svjetskom prvenstvu te se nadam da će i jedna i druga reprezentacija zabilježiti zapažene rezultate.\nNusret Softić (belveder)\nMandžukić postigao dogovor s Unitedom\nEngleski mediji prenose da je Mario Mandžukić postigao dogovor s Manchester Unitedom....\nNavijači traže uklanjanje zvijezde s Conteovim imenom\nPreko 15.000 navijača Juventusa potpisalo je peticiju kojom se traži da se...\nInter i Juventus ruše rekord\nNedjeljni derbi između Intera i Juventusa na San Siru će biti utakmica...\nJuventus je jedini klub na svetu koji je osvojio sva zvanična takmičenja.


DA LI ĆE EU SANKCIONISATI DODIKA? – Televizija srpske dijaspore\nDA LI ĆE EU SANKCIONISATI DODIKA?\nEU osuđuje svaku akciju ili izjavu protiv jedinstva, suvereniteta i teritorijalnog integriteta Bosne i Hercegovine, rekao je danas u Briselu portparol Evropske komisije povodom sankcija SAD-a uvedenih članu Predsedništva BiH Miloradu Dodiku.\n“EU osuđuje svaku akciju ili izjavu protiv jedinstva, suvereniteta i teritorijalnog integriteta BiH.\nEU već ima tzv okvir za sankcije za sve one koji podrivaju teritorijalni integritet i suverenitet BiH i na zemljama članicama je da jednoglasno odluče da li će to iskoristiti i nametnuti sankcije određenim osobama ili entitetima.\nOvi razgovori se vode među zemljama članicama i ne iznose se u javnost” rekao je Peter Stano, portparol Evropske komisije.\nIz Evropske komisije su naglasili da EU ne želi da spekuliše o mogućim sankcijama, već da “podstiče” pronalazak izlaza iz političke krize u BiH.\nIz Brisela su upozorili i da BiH rizikuje da izgubi značajnu količinu evropske pomoći ukoliko ne bude došlo po popravljanja situacije, za koju zvaničnici EU ocenjuju da je najveća politička kriza u zemlji još od potpisivanja Dejtonskog sporazuma.\n“IKEA” SMANJUJE NAKNADU ZA BOLOVANJE NEVAKCINISANIMA


DW: Turska kriza se isplati Balkanu – Bankar.me\nOctober 1, 2018 Članci, MAKRO, REGION, SVE VIJESTI, VALUTE Leave a comment\nTurska je dugo smatrala Zapadni Balkan delom svoje sfere uticaja i sa žudnjom gleda na region i čitav vijek nakon propasti Osmanskog carstva, Turska ponovo sa žudnjom gleda na taj region.\nZapadni Balkan i dalje čini samo mali dio ukupne turske razmjene, u poređenju sa razmjenom koju ima sa EU – oko 145 milijardi eura. Međutim, turski predsjednik Recep Tayyip Erdogan nedavno se fokusirao na ovogodišnje turske investicije u Srbiji od dvije milijarde eura, a dugoročno najavljuje rast do pet milijardi eura.\n„Kriza u Turskoj ne može da bude bez reperkusija po nas“, izjavio je nedavno ministar trgovine Srbije Rasim Ljajić. „Ako se ovo stanje zadrži, sigurno će imati odraza na potencijalne investitore. Niko od njih u Srbiju ne dolazi iz ljubavi, nego zbog ekonomskog interesa.“\nDrugi se slažu da će ovo slabljenje imati negativan uticaj na troškove turske vlade, što znači manje sredstava dostupnih za aktivnosti Turske na Zapadnom Balkanu. „Ali to ne mora nužno da znači da će se smanjiti investicije turskog privatnog sektora“, izjavio je za DW Gareth Jenkins, istraživač na Institutu za bezbjednost i razvojnu politiku.\nZapravo, tokom proteklih 18 mjeseci došlo je do značajnog povećanja ulaganja turskog privatnog sektora izvan Turske – kao rezultat snižavanja marži unutar zemlje i zabrinutosti za vladavinu prava. „Mnogi turski biznismeni vide čuvanje novca na sigurnim računima na relativno stabilnom Balkanu kao dobru ideju“, rekao je za DW Jan Muš, analitičar Centra za istočne studije iz Varšave.\n>>> Pročitaj još: Turci registrovali 34 firme u Ulcinju <<<\nOn ukazuje na kredit od 350 miliona eura koji je Srbija dobila za razvoj infrastrukture od turske Eksim banke.\n„Za sada nismo videli nikakav negativan razvoj događaja u turskim ekonomskim odnosima sa Zapadnim Balkanom usljed trenutnih poteškoća u njihovoj ekonomiji“, izjavio je za DW Alper Učok, predstavnik Udruženja turske industrije i poslovanja TUSIAD Berlin.\n>>> Pročitaj još: Turci će da grade kuće i zgrade u Podgorici <<<\n„Iznos investicija i trgovinske razmene je jednostavno prenizak da bi imao značajan uticaj na tim tržištima. U tom smislu, Zapadni Balkan tek očekuje najbolje iz Turske“, izjavio je Aleksandar Međedović iz Tursko-srpskog poslovnog savjeta u Istanbulu. „Moja procjena jeste da ćemo dugoročno videjti više investicija turskih kompanija, ne samo na Balkanu nego širom Evrope“, dodaje on.\nTokom maja u Sofiji, na prvom takvom sastanku u posljednjih 15 godina, lideri EU sastali su se sa partnerima iz Srbije, Albanije, Bosne, Crne Gore, Makedonije i Kosova i složili se da izgrade više energetskih veza i pojačano rade na borbi protiv radikalizma i na kontroli migracija.\nGovoreći pred Evropskim parlamentom u maju, francuski predsjednik Emanuel Makron stavio je Ankaru i Moskvu u isti koš, rekavši da ne želi da se Balkan „okrene ka Turskoj ili Rusiji“.\nKina region vidi kao koridor u Evropu, dio svoje takozvane inicijative Novi put svile. Projekti uključuju most preko mora na jugu Hrvatske, dok će kompanija Huavei unaprijediti srpsku telefonsku kompaniju. Takođe, gradi autoput u Crnoj Gori koji će povezati Beograd i Jadransko more i prugu Beograd-Budimpešta.\nU međuvremenu, Rusija mnogo ulaže u velike projekte, posebno u energetskom sektoru. U Srbiji ima oko 1.000 kompanija u djelimičnom ili potpunom vlasništvu Rusa, sa procenjenim prihodima od pet milijardi eura.\n>>> Pročitaj još: Tržište nekretnina na Primorju: Rusi prodaju, Turci kupuju <<<\nU praksi, četiri od pet najvećih investitora u Srbiji su iz EU. Srbija trguje sa Njemačkom i Italijom više nego sa Rusijom, uprkos sporazumu o slobodnoj trgovini između dve zemlje. EU navodi da je činila 73 odsto ukupne trgovine u 2017. godini u zemljama Zapadnog Balkana, dok je dio Kine i Rusije činio po pet odsto.\nIzvještaj Centra za proučavanje demokratije prati sve veće angažovanje Rusije u regionu i zaključuje da Zapadni Balkan ostaje ranjiv na ruski pritisak zbog prisustva njihovih preduzeća u strateškim sektorima – energetika, bankarstvo, metalurgija, nekretnine.\nU Srbiji se rusko prisustvo zvanično procjenjuje na oko deset odsto BDP-a zemlje, uglavnom u energetskom sektoru. Iako to vjerovatno potcenjuje stvarnu vrijednost ruskih investicija. „Veliki dio ruskih stranih direktnih investicija dolazi preko ruskih kompanija sa kancelarijama u zemljama članicama EU, kao što su Austrija i Holandija“, navodi se u izvještaju.\nPOJMOVIturske investicije crna gora turske investicije na balkanu\nPrevious Danas stiže nova Mercedes B-klasa (video)\nSljedeći Preduzetnice održale tribinu u Ekonomskoj školi “Mirko Vešović”


U izraelskom vazdušnom napadu poginulo 10 sirijskih vojnika\nTanjug 18. novembra 2020. 12:10\nJERUSALIM – U noćašnjim vazdušnim napadima izraelske ratne avijacije na sirijske položaje na Golanskoj visoravni, poginula su tri pripadnika sirijske vojske, saopštila je sirijska državna novinska agencija SANA.\nU prvom izveštaju SANA se navodi da su sirijske raketne, protivvazdušne snage presrele „izraelske agresore“ koji su nadletali Damask, ali je nešto kasnije vest korigovana da je izraelska ratna avijacija primećena i napadnuta na jugu, preneo je Rojters.\nJedna sirijska posmatračka organizacija tvrdi da je u noćašnjim napadima poginulo 10 vojnika, među kojima su 3 Sirijca i najmanje 5 iranskih vojnika, navodi se u izveštaju AP.\nTokom prethodnih godina Izrael je izveo stotine vazdušnih udara, ali izraelska vojska gotovo nikada to nije priznala, niti komentarisala.\nMeđutim, danas je predstavnik izraelske vojske Avišai Adrai potvrdio na Tviteru da je izraelska avijacija napala vojne položaje sirijske vojske i iranskog Kudsa, obaveštajno-diverzantskog krila Revolucionarne garde Irana, koji se nalaze u Libanu, prenosi Rojters.\nRazlog za takvu promenu ponašanja izraelske vojske može biti odraz zabrinutosti zvaničnog Jerusalima da će novoizabrani američki predsednik Džo Bajden biti pomirljiviji prema Iranu od svog prethodnika Donalda Trampa.\nZapadni obaveštajni izvori tvrde da je Izrael započeo vazdušne udare na Siriju u okviru „rata iz senke koji je odobrio Vašington“, a s ciljem da se utvrde dometi vojnog uticaja Irana.


Nedelja , 2020-09-20 | 19:16:01\nDirektorka Republičkog sekretarijata za javne politike Bojana Tošić izjavila je da se u okviru reforme javne uprave u Srbiji radi na unapredjenju kreiranja i sprovodjenja javnih politika koje treba da predstavljaju dogovor države i gradjana na to koji kvalitet života žele i kako do njega da stignu, objavila je današnja "Politika".\nPodsetila je da je reč o o grupi mera koje Vlada uvodi kao odgovor na potrebe društva radi uredjenja onih oblasti života koje su javni interes - da obrazovanje bude savremeno, kvalitetno i konkurentno, a prilike za zapošljavanje budu veće, da se obezbedi dovoljan broj mesta u vrtićima da bi roditelji mogli da rade, da zdravstvene usluge budu efikasne i okrenute pacijentu.\nDodala je da odluke koje se tiču unapredjenja života i rešavanja nekih problema od značaja za celo društvo, nisu ni malo jednostavne zbog čega konsultacije sa svim zainteresovanim stranama pomažu da se iskristališu prioriteti, jer se tako kroz proces kreiranja javnih politika stvaraju dobri zakoni i drugi propisi.\n"Potrebe su razne i brojne, a budžetska sredstva po pravilu ograničena. Zbog toga, za pitanje rešavanja nekog važnog problema koji se tiče većine gradjana ključno je da se problem dobro identifikuje i analizira i se u dijalog uključe sve zainteresovane strane. Za kvalitetne javne politike neophodan je kontinuirani dijalog javnog i privatnog sektora", objasnila je Tošić za "Politiku".\n"Reč je promeni regulative i pojednostavljenja postupaka pred javnom upravom, te samim tim kroz inicijative privrede koje su bile upućene konkretno za odredjene postupke, kao što je naprimer ukinuta obaveza privrednika da prijavljuje novozaposlene preko M4 obrasca i time postignuta ukupna ušteda za njih na godišnjem nivou od 30 miliona evra", kazao je on.\n"Ako je privrednik podatke već dostavio Poreskoj upravi, svaki drugi organ može da koristi te iste podatke. Prednost u reformi kada su u pitanju usluge za privredu jeste u tome što imate mnogo manje osetljivih ličnih podataka te samim tim razmena podataka između organa može i brže i bolje funkcionisati", objasnio je Kekić.\nKoliko je podrška EU doprinela unapredjenju procesa donošenja javnih politika, objasnila je predstavnica Projekta EU za reformu javne uprave u okviru Sektorskog reformskog ugovora Majda Sedej.\n"Često dokumenti javnih politika, kao što su strategije, programi, predstavljaju liste lepih želja koje završe sa vrlo niskim stepenom realizacije. Puno energije odlazi na analize, konsultacije, pisanje i usvajanje dokumenata, a krajnji rezultati su razočaravajući", ukazala je ona.\nNavela je da i dobre ideje "propadnu kad dodje do realizacije i susretnu se fiskalnom realnošću".\n"Dokumenti ostanu na policama, a problemi nerešeni. Jedno od ključnih pitanja je kako definisati javnu politiku koja se može sprovesti", rekla je Sedej.\n"Zakonom o planskom sistemu i pratećim uredbama definisana je obaveza predlagača dokumenta javne politike da za svaku od predvidjenih mera i aktivnosti utvrdi troškove sprovodjenja, u svakoj od godina važenja dokumenta, kao i da obezbedi izvore finansiranja", rekla je Sedej i dodala da su pravovremene informacije o procenjenim troškovima mera i aktivnosti jedan od ključnih alata u upravljanju javnim politikama.


Aplikacija "Bezbedna" za hitne pozive - IT magazin\nAplikacija "Bezbedna" za hitne pozive\nAplikaciju „Bezbedna“ svi zainteresovani mogu preuzeti besplatno sa Google Play prodavnice i instalirati je na svoj mobilni telefon. Prema rečima Bobane Macanović iz Autonomnog ženskog centra, u aplikaciju se unose brojevi telefona osoba/zaštitnika kojima korisnica želi da pošalje SMS sa pozovom u pomoć u trenutku ugroženosti. Jednim klikom zaštitnici dobijaju poruku da je neko njima blizak u opasnosti, kao i automatsku informaciju o njenoj lokaciji, te će biti u prilici i da organizuju pomoć.\n„Aplikaciju smo kreirale zajedno sa studentima i profesorkom Metropoliten fakulteta. Za sada je svi koji žele mogu koristiti na mobilnom telefonu, a mi ćemo uskoro pokušati da omogućimo nabavku bluetooth narukvica“, rekla je Bobana Macanović. Cilj ove aplikacije je, istakla je ona, da ženama koje su u opasnosti pruži priliku da o tome obaveste one koji im mogu pomoći kako bi se u sredini u kojoj žive osećale bezbednije. Aplikacija je namenjena i mladima koji se mogu naći u opasnim situacijama, posebno devojkama.


Skandal: Fudbalski klub istupa iz Super lige?\nM. D. 22. marta 2017. 11:02\nFudbalski klub Bačka iz Backe Palanke zakazao je za 30. mart vanrednu sednicu Skupštine na kojoj će razmatrati istupanje iz Superlige zbog, kako se navodi u saopštenju, nepripadanja sistemu FSS u kojem je sudija iznad propisa i nedodirljiv.\nUjedno, svi rukovodioci će podneti ostavke, a klub će povući svog predstavnika Marjana Rnića iz svih organa FSS.\nDo kulminacije nezadovoljstva debitanta u Superligi došlo je nakon utakmice protiv Radničkog iz Niša (1:2) minulog vikenda i suđenja glavnog arbitra Bojana Nikolića.\n„Nama u klubu nije najveći problem suđenje Nikolića, već način na koji je to radio smejući se u lice igračima, nazivajući ih seljacima, malim ljudima uz opaske tipa: Šta vi hoćete, ja idem da sudim U17, vi ste samo prolazna stanica, nema šanse da uzmete ni bod. Minut pre kraja utakmice sudija Nikolić je došao do igrača Bačke Bajića i rekao mu: „Ti imaš tri kartona, evo ti i četvrti da ne igraš sledeću utakmicu“, ističe se u saopstenju kluba.\nIz Backe Palanke se nadaju da će ovakva odluka ne samo da zabrine FSS već i UEFA.\nRemi Zvezde u Bačkoj pred Keln (video)\n„Verovatno će naš postupak naterati sve da shvate da ovo što se radi nije normalno i primereno i da nema unapred dobijenih i izrežiranih utakmica. Sudijske greške su normalna pojava, ali raditi nešto ovako smišljeno je nedozvoljeno, ne samo po pravilima fudbalske igre, već je krajnje nemoralno i neprihvatljivo po bilo kojem kodeksu ponašanja. Čovek je pokazao neviđeni cinizam i potcenjivački odnos prema našim igračima“\n„Nadamo se da će naša odluka da svi odemo iz kluba i napustimo takmičenje doneti dobro našem fudbalu, jer igraće se fudbal u Bačkoj Palanci i u nižem stepenu takmičenja, pa bila to Srpska ili Vojvođanska liga. Jednako bismo se loše osećali da je neko ovako sudio i u našu korist, niti to tražimo, niti nam to pada na pamet, niti mi ucenjujemo Savez da kazni sudije ove utakmice. To treba da bude odluka sudijske komisije. Nas samo interesuje kakve će posledice izazvati njihove odluke i kakva će se poruka poslati sportskoj javnosti“.\nIz Backe poručuju da više neće izlaziti u javnost sa saopštenjima jer reprezentacija Srbije igra jednu od najbitnijih utakmica u kvalifikacijama sa Gruzijom, a interes reprezentacije nam je iznad klupskog interesa, što ne znači da ovakve stvari treba da se guraju pod tepih.\n„Skupština kluba je organ koji će odlučiti o daljoj sudbini kluba, upravi, o tome da li nastaviti takmičenje ili ne, a na FSS je tu da se uhvati u koštac sa ovakvim ljudima, koji po našem mišljenju ne pripadaju fudbalu. Neka nam je svima Bog u pomoći, a za glavnog sudiju ne možemo da kažemo “Oprosti mu Bože, on ne zna šta radi“, jer smo mišljenja da je odlično znao šta i kako radi“.\nBačka se posle 27 odigranih kola u Superligi Srbije nalazi na 13. mestu sa 24 boda.


Malver - Blic Online\nOtkriveno kako su se ubice DOKOPALE KAŠOGIJA: Uz pomoć samo jednog klika, znali su SVE O KRETANJU likvidiranog novinara\nDžamal Kašogi je verovatno mislio da su poruke koje šalje prijatelju disidentu Omaru Abdulazisu skrivene, zaštićene antivirus-programom platforme WhatsApp. Poruke su, međutim, otkrivene, baš kao i ostali sadržaji na Abdulazivom telefonu, koji je navodno bio zaražen moćnim malverom "Pegaz", dizajniranim da špijunira korisnike.\nMia je mlada, atraktivna i traži ljubav. ČUVAJTE JE SE!\nMia Eš je atraktivna 29-godišnja devojka frilenser fotograf, živi u Londonu, sluša indi muziku i voli društvene mreže.\nCeo Kijev je ostao BEZ STRUJE, a iza toga se krije MOĆNO SAJBER-ORUŽJE\nU Ukrajini je prošle godine verovatno testiran detaljno planirani sajber-napad, koji po načinu funkcionisanja podseća na "Stuxnet" - sajber-oružje kojim je 2010. sabotiran iranski nuklearni program, zaključak je dva izveštaja, koje su u ponedeljak objavili stručnjaci za IT bezbednost.\nIstražitelji: Pronađen softver koji može da uništi elektro mreže\nIstražitelji su otkrili zabrinjavajuću vrstu malicioznog softvera koji uništava električne mreže, navodeći da je taj malver verovatno odgovoran za kratak prekid struje koji je pogodio Kijev krajem prošle godine.\nOpasan ucenjivački sajber-napad na računare u više od 100 zemalja zaustavljen je na kratko vreme, ali bi u ponedeljak mogao da usledi novi pokušaj.\nOtkrivene prve žrtve Stuxnet crva\nProšlo je više od četiri godine od otkrivanja jednog od najsofisticiranijih i najopasnijih zlokobnih programa – Stuxnet crva, koji se smatra prvim sajber oružjem – ali mnoge misterije sujoš uvek vezane za tu priču. Jedno od glavnih pitanja je: šta su bili tačni ciljevi cele Stuxnet operacije? Sada, nakon analize više od 2000 Stuxnet fajlova skupljenih u periodu od dve godine, istraživači kompanije Kaspersky Lab mogu da identifikuju prve žrtve crva.\nKampanja sajber-špijunaže koja uključuje zlonamerni softver (malware) poznat kao Wipbot iTurla sistematski ima za metu vlade i ambasade brojnih zemalja bivšeg Istočnog bloka.\nPorast malvera koji krade novac\nNCA: Britanci imaju dve nedelje da se pripreme za sajber napad\nBritanska Nacionalna kriminalistička agencija upozorila je korisnike kompjutera da imaju dve nedelje da se zaštite od “velikog kompjuterskog napada”, piše “Skaj njuz” i ukazuje da ovo upozorenje dolazi nakon što su američki zvaničnici na konferenciji za novinare optužili ruske hakere za prevaru “tešku” 60 miliona funti.\nDeset miliona virusa za Android\nDo kraja januara 2014. godine kompanija Kaspersky je pronašla oko 200,000 jedinstvenih primeraka mobilnog malvera što je za 34 odsto više nego u novembru 2013.\nServeri Jahua napadnuti malverom, inficirani računari hiljade korisnika\nPosetioci koji su poslednjih nekoliko dana otvarali reklame na “Jahuovim” veb stranicama, u potencijalnom su riziku da “zaraze” svoje kompjutere malverom, javlja “USA Today”.


Koncert pred kućom Đorđa Balaševića i premijera njegove poslednje pesme (VIDEO) | Luftika\nNovi Sad je sinoć (30. april) još jednom odao počast omiljenom Đorđu Balaševiću. Ispred njegove porodične kuće u Jovana Cvijića 33 premijerno je emitovana njegova poslednja, a do sada neobjavljena pesma – Rođendanska.\nNa posebnom audio-vizuelnom događaju, tamburaši su odsvirali nekoliko njegovih pesama, a pred Novosađanima koji su u velikom broju posetili ovo dešavanje članovi porodice, supruga Olivera, ćerke Jovana i Jelena i sin Aleksa podsetili su se nekih zajedničkih trenutaka koje su proveli sa Đoletom, ali i predstavili zborku njegovih ljubavnih pesama.\nŽeni se sin Đorđa Balaševića, uzeo blagoslov od patrijarha, 200 zvanica stiže u…\n"Moja pravoslavna hadžijska svadba, za 150 odabranih" HIT pozivnica za proslavu…\nZatim je emitovana pesma „Rođendanska“ koju je Balašević napisao, ali nije do sada objavljena.\nOvom prilikom, Olivera Balašević je predstavila dopunjeno izdanje antologije ljubavne poezije tog kantautora, sa neobjavljenim pesmama i prepiskama supružnika.\nĐorđe Balašević umro je 19. februara 2021, a stanovnici brojnih gradova bivše Jugoslavije – Zagreba, Pule, Splita, Sarajeva, Podgorice, Skoplja, Mostara, baš kao i njegovog rodnog Novog Sada i Beograda, opraštali su se od velikog umetnika.\noznakeđorđe balašević poslednja pesma\nNeumoljiva Beba Balašević: Tata nije zamišljao da se njegove pesme izvode uz pivo i burgere\nBeba Balašević: Ta zlobna, nakazna priča da je nama do para nema veze sa logikom


Tadić: Beograd za rešenje kosovskog pitanja nudi politički kompromis\nU Njujorku je danas održana sednica Saveta bezbednosti Ujedinjenih nacija o Kosovu. Redovan tromesečni izveštaj o stanju na Kosovu podneo je šef UNMIK-a Soren Jesen-Petersen, a sednici je, prvi put od uspostavljanja UNMIK-a, prisustvovao i predsednik Srbije. Boris Tadić je Savetu bezbednosti predstavio platformu pregovaračkog tima za Kosovo u kojoj se insistira na teritorijalnom integritetu Srbije.\nŠef UNMIK-a Soren Jesen-Petersen ocenio je da većinski narod na Kosovu ima pravo da očekuje da njegove aspiracije budu ispunjene u pregovorima o statusu Kosova, ali da isto tako manjine, koje su zauzvrat pretpele izolaciju i osvetu, imaju pravo da smatraju da će njihova gledišta biti pažljivo razmotrena. Jesen-Petersen je izjavio da proces pregovora o budućem statusu Kosova mora da se ubrza u cilju ostvarivanja političke bezbednosti, ali da će tempo procesa zavisiti od institucija i lidera Kosova, i njihove posvećenosti primeni standarda i izgradnji multi-etničkog društva.\n"Standardi kao politički priritet ne mogu biti zamenjeni statusom. Simbolični gestovi, mada jesu važni - nisu dovoljni. Aktivnosti moraju da budu suštinske i obziljne, i moraju da traju", rekao je Jesen-Petersen i dodao da je decentralizacija samo jedno do područja gde je važno da se obrati pažnja na kosovske Srbe.\n"Albancima status daje nadu, ali Srbima to budi strah. Svaki napor da se smanje strahovi kosovskih Srba je najbolji način je da se oni direktno uključe u kosovske institicije. Nastavak odbijanja ne poboljšava njihov položaj, već povećava političku izolaciju", naglasio je šef UNMIK-a.\nPredsednik Srbije Boris Tadić izjavio je da je SCG, prihvativši stav Saveta bezbednosti da pregovori o budućem statusu Kosova otpočnu uprkos tome što standardi "ni izdaleka nisu ispunjeni", pokazala spremnost da traga za sporazumnim rešenjem. On je istakao da Beograd za rešenje kosovskog pitanja nudi politički kompromis, bez jednostrane promene međunarodnih granica i političke destabilizacije.\n"Takav pristup Beograda Albancima na Kosovu omogućava široku autonomiju, koja će ih će ih u većini pitanja svakodnevnog života učiniti samostalnim u odnosu na Beograd, pod uslovom da takvu istu autonomiju prihvate za srpski entitet u pokrajini. Sporazumno rešenje do koga bi se došlo na ovaj način bilo bi medjunarodno garantovano i, posle isteka određenog perioda od, recimo 20 godina, ono bi se ponovo našlo za pregovaračkim stolom”, istakao je Tadić.\nPredsednik Srbije je dodao da se konkretne pojedinosti takvog rešenja mogu naći tek u direktnim pregovorima dveju strana. On je naglasio da je demokratska Srbija spremna za takve pregovore i da će učiniti sve da oni uspeju, štiteći svoje legitimne interese i istovremeno uvažavajući legitimne interese drugih.\nU svom izlaganju predsednik Tadić je poseban naglasak stavio na težak položaj interno raseljenih sa Kosova i stanovnika srpskih enklava na Kosovu. On je poručio da prava kosovskih Srba ne mogu da budu predmet trgovine izmedju Beograda i Prištine i upozorio da bi posmatranje Kosova kao jedinstvenog slučaja bilo opasno i politički "kratkovido", s obzirom na etničke grupe u drugim državama koje traže svoju nezavisnost.\nStalni predstavnik Rusije u Savetu bezbednosti Andrej Denisov ocenio je da bi osnova za definisanje budućeg statusa Kosova trebalo bi da bude princip "postepenosti", a da dogovor mora da bude prihvatljiv i za Beograd i Prištinu, da mora da bude u skladu sa rezolucijom 1244 i da ga mora podržati nova rezolucija Saveta bezbednosti Ujedinjenih nacija. Prema njegovim rečima, Moskva je svesna da će rešenje kosovskog pitanja imati "univerzalni karakter" i uticati na situaciju u drugim konfliktnim područjima u svetu. On je dodao da Rusija, međutim, očekuje da to rešenje neće stvoriti negativan presedan u rešavanju međunarodnih kriza.\nAmbasador SAD u UN, Džon Bolton, pozvao je sve strane da budu realistične u očekivanjima mogućeg ishoda.\n"Nezavisnost je mogući ishod. Bilo koje rešenje statusa mora da bude prihvatljivo za narod Kosova", rekao je Bolton i dodao da se mora imati na umu da nasilni raspad Jugoslavije, etničko čišćenje i humanitarna kriza 1999, te produženi period medjunarodne administracije na osnovu Rezolucije 1244. Kosovo čine veoma specifičnim slučajem.\nSednici je kao posmatrač prisustvovao i premijer Kosova Bajram Kosumi, koji se nalazio u delegaciji šefa UNMIK-a. Bio je to prvi put da je sastanku SB prisustvovao neki predstavnik privremenih kosovskih institucija.


Danas presuda po žalbi generala Dragomira Miloševića - Klix.ba\nHaški tribunal Danas presuda po žalbi generala Dragomira Miloševića\nDanas presuda po žalbi generala Dragomira Miloševića\n12.11.2009. u 08:13\nŽalbeno vijeće Haškog tribunala izreći će danas pravosnažnu presudu generalu Vojske Republike Srpske (VRS) Dragomiru Miloševiću, koji je prvostepenom presudom osuđen na 33 godine zatvora zbog zločina počinjenih nad civilima u Sarajevu 1994. i 1995. godine.\nRaspravno sudsko vijeće, kojem je predsjedavao Patrik Robinson, proglasilo je Miloševića krivim za kampanju bombardovanja Sarajeva i gađanje iz snajpera njegovih građana sa položaja Sarajevsko-romanijskog korpusa Vojske Republike Srpske, kojim je okrivljeni komandovao.\nNa prvostepenu presudu, izrečenu 12. decembra 2007. godine, žalile su se obje strane. Tužilaštvo smatra da je kazna neadekvatna i traži da se ona preinači u doživotni zatvor, dok odbrana smatra da Milošević treba da bude oslobođen krivice ili da mu se kazna značajno umanji.\nPrema mišljenju Tužilaštva, izrečena kazna ne odražava težinu počinjenih zločina.\nOdbrana je navela da se Sarajevo, zbog prisustva velikog broja pripadnika Armije BiH i MUP-a u tom periodu, ne može tretirati kao civilna zona, a djelovanje SRK kao napad na civilno stanovništvo. Odbrana je, takođe, tvrdila da je u nastojanju da pridobije simpatije međunarodne zajednice Armija BiH "dejstvovala i po vlastitom narodu".\nprije 21h 16m 187\nprije 23h 4m 126\nGovor mržnje 828\nprije 10h 17m 667\nTužilaštvo BiH 201\nprije 21h 34m 111\nO spornom snimku 113\nprije 2h 45m 76


Agencija za privatizaciju će se uključiti u trgovanje na Beogradskoj berzi i početi sa prodajom akcija Imleka u vlasništvu Akcionarskog fonda i Republičkog fonda za PIO.\nReč je o prodaji Imlekovih 120.456 akcija Akcionarskog fonda i Imlekovih 17.764 akcija Republičkog fonda za PIO, saopštila je Agencija za privatizaciju.\nNIS: Za trećinu veća prodaja naftnih derivata u 2013.\nOdbor direktora Naftne industrije Srbije (NIS) danas je usvojio izveštaj o poslovanju kompanije u prošloj godini u kojoj je obim prodaje naftnih derivata bio veći gotovo za trećinu u poređenju sa prethodnim periodom.\nPredsednik Odbora direktora NIS-a Vadima Jakovljeva izjavio je da je u kompaniji razvijen i implementiran čitav niz mehanizama kojima je omogućeno da se zadrže postojeći kupci i da se aktivno pridobiju novi.\n"Rezultati rada u ovoj oblasti omogućili su NIS-u da u dosta složenim makroekonomskim uslovima tokom 2013. godine poveća obim prodaje naftnih derivata gotovo za trećinu u poređenju sa prethodnim periodom", rekao je Jakovljev, saopštio je NIS.\nOn je napomenuo da je značajnu ulogu u rastu veleprodaje i maloprodaje imalo i poboljšanje kvaliteta proizvedenih derivata, kao i uvođenje novih vrsta goriva u proizvodni program kompanije.\nU saopštenju je napomenuto da je Odbor direktora razmotrio tekući status realizacije energetskih projekata NIS - monetizaciju prirodnog gasa kroz izgradnju kogeneracionih postrojenja na ležištima kompanije, tok pripremnih radova za izgradnju Termoelektrane- toplane Pančevo, politiku kompanije u oblasti povećanja energetske efikasnosti u proizvodnji, kao i projekte iz domena razvoja alternativne energetike.\nMenadžment NIS-a je članovima Odbora direktora predstavio korporativnu Komercijalnu politiku kojom se definišu principi rada kompanije u veleprodaji i maloprodaji, izgrađivanja odnosa sa kupcima, kao i realizaciju programa lojalnosti i fleksibilne cenovne politike, navedeno je u saopštenju.\nProdat deo imovine KMG Trudbenik\nDeo nepokretne imovine preduzeća za projektovanje i građenje "KMG Trudbenik" prodat je beogradskoj firmi za trgovinu i inženjering "Jugodrvo holding" a.d.\nTrudbenik je prodat metodom javnog nadmetanja i u organizaciji Centra za stečaj Agencije za privatizaciju.\nPrema saopštenju Agencije za privatizaciju, prodata nepokretnost "KMG Trudbenika" je garsonjera, korisne površine 22 metra kvadratna, u zgradi za kolektivno stanovanje u Njegoševoj uici u Beogradu, koju je "Jugodrvo holding" kupilo po početnoj ceni od 3.190.000,00 dinara


Sportske.net - Stanković želi ovakve utakmice i ponavlja: "Ne može sve da se dobija sa 5:0!"\nStanković želi ovakve utakmice i ponavlja: "Ne može sve da se dobija sa 5:0!"\nUtisci dva trenera nakon večerašnje utakmice.\nTrener fudbalera Crvene zvezde Dejan Stanković bio je zadovoljan minimalnom pobedom svog tima nad Napretkom, uprkos tome što igra nije izgledala ubedljivo kao prošle sezone.\nSrpski šampion je bio taj koji se pitao na stadionu "Rajko Mitić", ali strepeli su do finiša kada je Milan Gajić uspeo da iskoristi neopreznost odbrane Napretka i ubaci se iz drugog plana za razliku na semaforu.\nStanković je još jednom naglasio da mu nije važno da li je rezultat ubedljiv ili minimalan, već da je u ovom trenutku jedino bitno da se upišu tri boda.\n"Umoriću se u ponavljanju toga da ne mogu sve utakmice da se dobiju sa 5:0. Da, da damo ranije gol olakšali bismo situaciju. Napredak nije imao mnogo šansi, tek jednu u prvom poluvremenu, momci su insistirali i zaista sam prezadovoljan. To je dosta momaka koji nisu imali minutažu zbog gustog i važnog rasporeda koji je ispred nas. To je i ono što smo pričali, mogu da računam na 25 igrača, a ne 11. Odrađen je zadatak, tri boda, mirnoća...", rekao je Stanković za "TV Arena sport".\nOn je potom prokomentarisao zgusnut raspored njegovog tima na početku ove sezone.\n"Jednostavno, nemaš mnogo vremena da radiš. Ide se po sistemu oporavak-igra-oporavak-igra. Tu su i sitne povrede, kontuzije... Nema vremena ni za šta. Sve utakmice su važne, navikli smo na pritisak, želimo ga i želimo ovakve utakmice gde smo skoncetrisani svih 90 minuta. Lepo je kada se otvori i kada damo pet golova, ali isto je i sa 1:0, tri boda", kazao je trener Crvene zvezde.\nKruševljani su došli bez nekoliko standardnih prvotimaca u Beograd i umalo da disciplinovanom odbranom podele bodove sa favorizovanim protivnikom.\n"Nedostajala nam je duža klupa, falilo nam je mnogo igrača, ali naši omladinci su bili tu.. Predstavili smo se u lepom svetlu, igrali fudbal i zameram što u drugom delu nismo malo više pokušavali. Ipak, mislim da smo pokazali da ovo nije Napredak od prošle godine. Da je mlađi, poletniji, da hoće da igra. Iz jedne male, ne mogu da kažem greške, primili smo gol. Jednostavno, to je kvalitet. Nismo očekivali mnogo, ali nadali smo se malo", povukao je trener Napretka Milan Đuričić.


Potpisan Granski kolektivni ugovor ‒ od 1. januara povećanje zarada u zdravstvu » Javni Servis\n30 Decembra, 2021 31 Decembra, 2021 madmin130Napiši komentar\nMinistarka zdravlja Jelena Borovinić Bojović i predstavnici reprezentativnih sindikata zdravstva potpisali su Granski kolektivni ugovor za povećanje zarada u zdravstvu. Tako će od 1. januara 2022. zarade medicinskom kadru biti veće od 30-40 odsto, a nemedicinskom kadru između 13-26 odsto.\nU ime Samostalnog sindikata zdravstva, ugovor je potpisala Ljiljana Krivokapić, a ispred Sindikata zaposlenih u zdravstvu Crne Gore, Nebojša Radonjić.\n„Današnjim potpisivanjem Granskog kolektivnog ugovora sa reprezentativnim sindikatima zdravstva, isupunjavamo ono što smo obećali prije godinu dana da ćemo povećati plate zaposlenima u zdravstvenom sistemu, tako da će od 1. januara 2022. godine povećanje zarada medicinskom kadru biti veće od 30-40 odsto, a nemedicinskom kadru između 13-26 odsto”, kazala je nakon potpisivanja ugovora ministarka zdravlja.\nOna je naglasila da se prvi put dešava da Vlada Crne Gore inicira povećanje plata u zdravstvu, smanjuje nejednakost zarada, pa najveći rast ostvaruju zaposleni sa nižim koeficijentima, a najmanji direktori zdravstvenih ustanova.\nOna je podsjetila da je započet i proces ulaganja u opremanje zdravstvenih ustanova i nabavku savremene medicinske opreme, kako bi i uslovi rada svih zdravstvenih radnika bili približni evropskom nivou, a usluga koje oni pružaju, kako je kazala, zaista je takva.\n„Iako sam zadovoljan sa povećanjem koje je veliko, moramo učiniti sve da svi ljudi koji rade u zdravstvenom sektoru budu takođe zadovoljni”, poručio je Radonjić.\nTagged Ekonomija Crna Gora Jelena Borovinić Bojović Ministarstvo zdravlja CG Sindikati Zarade


Omladina se ugleda na Noleta, Andriju Miloševića, Karleušu, Vučića, Šešelja - Novi Sad\nOmladina se ugleda na Noleta, Andriju Miloševića, Karleušu, Vučića, Šešelja\n16:06:00 21.06.2018, Komentara: 0\nNovi Sad – Mladi Novosađani svoje uzore pronalaze među roditeljima, glumcima, muzičarima i sportistima, a više od polovine njih planira da se odseli iz Srbije. To je pokazala anketa koju je krajem decembra sprovela Omladina Jazasa, a u kojoj je učestvovalo 2.000 učenika 12 srednjih škola u Novom Sadu.\nKako piše 021, anketa je pokazala da 60 odsto mladih ima uzore u ponašanju, a trećini su to roditelji, nakon čega dolaze profesionalno uspešni ljudi i sportisti. Među uzorima su na prvom mestu glumci, potom muzičari i sportisti. Najpopularniji glumac je Andrija Milošević, a posle njega dolaze Nikola Kojo i Sergej Trifunović. Ubedljivo najpopularnija poznata ličnost koja predstavlja uzor mladima je i dalje Novak Đoković, a od sportista tu su još i Bogdan Bogdanović i Ivana Španović.\nZanimljiva je i kategorija muzike, koja pokazuje da, prema svemu sudeći, nema mesta za rokenrol. Tri muzička uzora su turbo-folkeri. Na prvom mestu se nalazi Jelena Karleuša, na drugom pevač koji je popularnost stekao na talasu devedesetih i ratno-huškačkim pesmama Baja Mali Knindža, a nakon njega dolazi Svetlana Ceca Ražnatović.\nKao svoje uzore u političarima mladi su, kako je pokazala anketa, naveli predsednika Srbije Aleksandra Vučića, a odmah iza njega stoji Vojislav Šešelj. Kao uzor, više puta je zabeležen i Miroljub Petrović nego, na primer, Nikola Tesla.\nViše od 80 odsto anketiranih planira da upiše fakultet, a 20 odsto njih želi da radi dok studira, i još toliko da studije završi u inostranstvu. U narednih pet do 10 godina 60 odsto novosadskih srednjoškolaca sebe vidi van Srbije. Najvažniji ciljevi su im da završe fakultet i imaju uspeha u karijeri, potom da završe fakultet i uživaju u životu i na trećem mestu je da posle fakulteta pošteno rade. Velika većina, njih 75 odsto, veruje da će ostvariti svoj životni cilj.\nOd 12 škola koje su učestvovale u anketi, samo u Poljoprivrednoj učenici imaju preovlađujući stav da Srbiju neće napustiti u narednih 10 godina. Nasuprot tome, čak 100 odsto učenika iz Računarske gimnazije „Smart“ koji su učestvovali u anketi reklo je da ne vidi svoju budućnost u Srbiji.\nViše podataka do kojih je došla Omladina Jazasa tokom ovog istraživanja i o navikama mladih kada su pušenje i droga u pitanju možete pročitati OVDE.\nIzvor: 021.rs, Jazas\nGrad prodaje zaplenjene stvari - aparat za kokice, tende, reklamne panoe\nBesplatna podela knjiga putnicima GSP-a\nČet 11° - 17° Moguća kiša\nPet 12° - 26° Malo i umereno oblačno


Šampion Srbije dobio je više ponuda za sjajnog čuvara mreže, a najizdašnija je stigla sa Bliskog istoka. Klub iz Ujedinjenih Arapskih Emirata spreman je da izdvoji dva miliona eva za Borjanovu slobodu. Kanadski reprezentativac je na "Marakanu" došao 2017, a nedavno je produžio ...\nHoće li je prihvatiti? Kako prenosi srpski " Telegraf ", Crvena zvezda bi ove zime mogla da ostane bez jednog od najzaslužnijih pojedinaca za velike uspehe kluba u prethodnih par godina. Naime, na adresu srpskog šampiona stigla je ponuda za prvog golmana Milana Borjana.\nUgovor sa Crvenom zvezdom ističe mu 2023. godine Neimenovani fudbalski klub iz Dubaija poslao je ponudu Crvenoj zvezdi za golmana Milana Borjana, saznaje ,,Maxbet sport“. Navodno, na adresu kluba iz Ljutice Bogdana stigla je ponuda od dva miliona evra za iskusnog čuvara mreže i ...\nNavijači Crvene zvezde nisu mogli da čuju goru vest... Milan Borjan, heroj ulaska u Ligu šampiona blizu je odlaska sa stadiona "Rajko Mitić" Kako saznaje "Maxbetsport" na adresu Zvezde stigla je ponuda iz Ujedinjenih Arapskih Emirata, od kluba iz Dubaija, koji želi u januaru da ...\nMogu li "crveno-beli" uspeti? Golman Crvene zvezde Milan Borjan istakao je da njegov tim mora da se podigne nakon ubedljivog poraza od Totenhema u Ligi šampiona. Londonska ekipa je slavila sa 4:0 u Beogradu, dok je prethodno bila još ubedljvija u glavnom gradu Engleske 5:0.\nGolman Crvene zvezde Milan Borjan nakon poraza u Beogradu od Totenhema rezultatom 4:0, izjavio je za RTS da je srpski tim stvorio šanse koje nije iskoristio i da je za to ...\nOSTAJE ŽAL! Borjan: Da je Pavkov dao gol...\nImala je Zvezda svoje šanse, ali... Totenhem je pokazao klasu, a Milan Borjan veruje da je sve moglo da bude drugačije - Odigrali smo tešku utakmicu, primili smo nesrećno prvi gol. Život ide dalje, nismo iskoristili naše šanse i to nas je koštalo.\nBORJAN: Koštale nas neiskorišćene šanse\nFudbaleri Crvene zvezde poraženi su od Totenhema u četvrtom kolu B grupe Lige šampiona sa 0:4 i posle tog poraza ostali su i dalje na trećoj poziciji ispred Olimpijakosa koji je u Minhenu poražen od Bajerna. Milan Borjan savladan je četiri puta, ali teško se neki od golova može ...\nZa sada neimenovani fudbalski klub iz Dubaija poslao je ponudu Crvenoj zvezdi za golmana Milana Borjana, saznaje ,,Maxbet sport“. Navodno, na adresu kluba iz Ljutice Bogdana stigla je ponuda od dva miliona evra za iskusnog čuvara mreže i jednog od najboljih fudbalera Crvene ...\nNa adresu Zvezde stigla ponuda za Borjana\nKako saznaje „Maxbetsport“ na adresu Zvezde stigla je ponuda iz Ujedinjenih Arapskih Emirata, od kluba iz Dubaija, koji želi u januaru da dovede kanadskog reprezentativca. Ponuda na stolu kluba je dva miliona evra, koju su čelnici crveno-belih načelno prihvatili.


Ukupna vrijednost investicije iznosila je 60.000 KM\nGranični prijelaz Užljebić je međunarodni granični prijelaz za promet putnika. S obzirom na lokaciju ovog graničnog prijelaza, isti nije imao dovod električne energije, već je potreba za strujom rješavana putem agregata. Zbog opterećenja vrlo često su se dešavali prekidi snabdijevanjem energijom i prijelaz je znao biti u potpunom mraku. U prethodnom periodu UIO je pokušala riješiti ovaj problem sa preduzećima za elektrodistribuciju, na način da se putem dalekovoda dovde električna energija do graničnog prijelaza Užljebić.\nS obzirom da se problem snabdijavanja ovog graničnog prijelaza nije mogao riješiti, direktor UIO dr. Miro Džakula donio je odluku da se elektrifikacija graničnog prijelaza Užljebić uradi putem solarne energije. Projekat elektrifikacije ovog graničnog prijelaza purtem solarnih panela upravo je završen, čime je obezbijeđeno snabdijevanje električnom energijom ovog međunarodnog graničnog prijelaza. Ukupna vrijednost investicije iznosila je 60.000 KM.\nU Zenici u dva vozila pronađen duhan vrijednosti 60.000 KM


Na skupu koji su organizovale SAD, u saradnji sa Australijom, Japanom, Velikom Britanijom i EU, Srbiju je putem video veze predstavljao direktor Kancelarije za informacione tehnologije i elektronsku upravu Mihailo Jovanović.\nSkupu u Beloj kući prisustvovao je i ambasador Srbije u SAD Marko Đurić.\nSrbija deli uverenje da digitalne tehnologije poseduju snažan potencijal za promociju demokratije, mira, održivog razvoja, vladavine prava i osnovnih ljudskih prava i sloboda, navodi se u saopštenju.\nSrbija takođe deli ciljeve definisane u Deklaraciji za budućnost interneta, koji se odnose na poštovanje univerzalnih vrednosti i principa, poput otvorenog, slobodnog, pouzdanog i bezbednog globalnog interneta u budućnosti, dodaje se.\n"Imajući u vidu da Srbija iskreno podržava principe o budućnosti interneta definisane u ovoj Deklaraciji, od zaštite ljudskih prava i osnovnih sloboda, preko inkluzivnog pristupa internetu i jačanja poverenja i bezbednosti u digitalnom ekosistemu, koristimo ovu priliku da zvanično izrazimo našu podršku Deklaraciji za budućnost interneta", izjavio je Jovanović na skupu.\nNa sastanku u Beloj kući učestvovali su resorni ministri iz drugih država, predstavnici organizacija civilnog društva, predstavnici globalnih internet organizacija i drugih grupa koje se bave ljudskim pravima i zaštitom na internetu.\nKompletan tekst Deklaracije o budućnosti interneta na engleskom jeziku možete pročitati OVDE.\n24.06.2022 Rada Trajković zadržana na beogradskom aerodromu (475)\n24.06.2022 Šubarić zatražila veće prisustvo Policije i Kfora u Gračanici (287)


Potpredsjednik SMCG u posjeti Briselu - Sindikat medija Crne Gore\nKada govore o slobodi medija i bezbjednosti novinara u Crnoj Gori i regionu evropski zvaničnici moraju staviti veći akcenat i na poboljšanje lošeg ekonomsko-socijalnog položaja medijskih radnika i pitanja cenzure i samocenzure, saopštio je potpredsjednik Sindikata medija Crne Gore (SMCG) Radomir Kračković tokom posjete Briselu.\nKračković se proteklih dana u Briselu sastao sa više poslanika Evropskog parlamenta:izvjestiocem za Crnu Goru Čarlsom Tanokom, izvjestiocem za Crnu Goru ,,u sjenci“ Jozom Radošem i još jednim europarlamentarcem iz Hrvatske Toninom Piculom kao i sa predstavnicima Jedinice Evropske Komisije za pregovore u poglavljima 23 i 24 sa Crnom Gorom.\nKračković je sagovornicima predstavio najnovije istraživanje SMCG ,,Indikatori nivoa medijskih sloboda i bezbjednosti novinara u Crnoj Gori“ za 2018. godinu po kojem nije bilo većeg napretka u oblasti slobode medija i bezbjednosti novinara u našoj zemlji u odnosu na prethodnu godinu. Štaviše, u tom periodu se desilo još 7 napada na novinare među kojima i najteži napad u posljednjih nekoliko godina – na novinarku ,,Vijesti“ Oliveru Lakić, koji još nije rasvijetljen.\nTakođe, istraživanje je ponovo pokazalo da su plate novinara u Crnoj Gori ispod državnog prosjeka pa je Kračković zatražio da se i taj problem stavi na agendu kada je u pitanju debata o stanju slobode medija. Kračković je ukazao i na veliki problem u pojedinim lokalnim javnim emiterima u Crnoj Gori u kojima se već godinama zaposlenima duguje veliki broj zarada. Potpredsjednik SMCG je sagovornicima predstavio i amandmane Sindikata na zakone o medijima i elektronskim medijima koji imaju za cilj povećanje novinarske nezavisnosti unutar redakcija kao i uspostavljanje finansijske održivosti i uredničke nezavisnosti lokalnih javnih emitera.\nPosjeta je organizovana u okviru projekta ,,Regionalna platforma Zapadnog Balkana za zastupanje slobode medija i bezbjednosti novinara“, koji SMCG sprovodi sa udruženjima novinara iz 5 država regiona.


Udovičić na besplatnim lekarskim pregledima i motoričkim testiranjima za decu u Kosjeriću | Ministarstvo omladine i sporta\nUdovičić na besplatnim lekarskim pregledima i motoričkim testiranjima za decu u Kosjeriću\nMinistar omladine i sporta Vanja Udovičić i predsednik opštine Kosjerić Milijan Stojanić prisustvovali su besplatnim lekarskim pregledima i motoričkim testiranjima za decu u sportskoj hali u Kosjeriću.\n„Danas ovde imamo priliku da sa Zavodom za sport i medicinu sporta izvršimo testiranja motoričkih sposobnosti dece iz Kosjerića, kao i zdravstvene preglede. Želja nam je da imamo potpunu implenentaciju Zakona o sportu, gde je Vlada RS jasno stala iza toga da želi da sport bude pristupačniji svima“, istakao je ministar Udovičić.\nMinistar Udovičić je govorio o novom Zakonom o sportu, koji je stupio na snagu 16. februara 2016. godine, kojim je predviđeno da se lekarski pregledi za decu od 6 do 14 godina, sportiste u klubovima i drugim sportskim organizacijama koji se uključuju u organizovane sportske aktivnosti, finasiraju iz Fonda zdravstvenog osiguranja, pa roditelji i klubovi više neće snositi troškove redovnih lekarskih pregleda. Ova odredba će u velikoj meri olakšati bavljenje sportom deci čijim je roditeljima ovaj finasijski izdatak predstavljao veliki teret na kućni budžet, pregled je koštao od 800 - 12.000 dinara, i ova mera je prvi i vrlo jasan signal koliko je bitno da sport treba da bude besplatan.\n„Ovaj grad ima infrastrukturu, kapacitete, divnu prirodu i iz tog razloga želeo bih ovom prilikom da pozovem sve sportiste i klubove da upravo ovaj grad biraju kao svoju destinaciju za pripreme. Siguran sam da će Kosjerić uspeti da iskoristi svoj potencijal u sportsko-rekreativnom turizmu“, poručio je Udovičić.


FoNet portal :: Pretraga / tagId=29115 / position=1\nTag: RADOVI, Pogodaka: 40\nProtest protiv metroa\nKo hoće svakodnevno da kupuje pijaću vodu neka glasa za Srpsku naprednu stranku, a ko hoće da odbrani resurse vode i da ima dobar život neka glasa za protivnike izgradnje depoa i prve stanice metroa na Makiškom polju, rečeno je danas na protestu nekoliko desetina građana povodom početka radova na Makiškom polju.\nInfrastruktura železnice Srbije saopštila je danas da u ponedeljak, 15. novembra ove godine počinju radovi na popravci oštećenja na železničkom mostu, na pruzi Stalać - Kraljevo - Požega, odnosno iznad državnog puta prvog B reda broj 23, na deonici puta Čačak-Ovčar Banja, kod brane u Međuvršju.\nMinistar građevinasrtva, saobraćaja i infrastrukture Tomislav Momirović obišao je danas završene radove na putu u Novoj Varoši, a potom i radove na obnovi državnog puta na deonici Kokin Brod - Pribojska Banja koji su počeli u septembru.\nPut koji suštinski menja život\nPredsednik Srbije Aleksandar Vučić izjavio je danas u Požarevcu povodom početka izgradnje brze saobraćajnice Požarevac - Veliko Gradište - Golubac da je to "najvažniji događaj za Braničevsku okrug" koji "suštinski menja život" u tom delu Srbije.\nRadovi počinju 22. novembra\nU ponedeljak, 22. novembra počinju radovi u Makiškom polju na izgradnji prve linije Beogradskog metroa, rečeno je danas na potpisivanju sporazuma za Projekat izgradnje infrastrukture za metro.\nPočinje gradnja metroa


U skladu sa dugogodišnjom tradicijom košarkaškog sporta u Kovinu, obaveštavamo Vas da Košarkaški klub Radnički Kovin organizuje Školu košarke u Kovinu za dečake 2003, 2004, 2005 i 2006.god, koja počinje sa radom 16. septembra u 20h u sali Osnovne škole „Jovan Jovanović Zmaj“.\nPolaznici škole košarke će imati treninge tri puta nedeljno (utorak i četvrtak večernji termin od 20h i subotom prepodnevni termin), a nakon odredjenog vremena i stečenog znanja, polaznici škole bi se priključili odgovarajućim takmičarskim selekcijama po godištu i bili registrovani kao igrači KK Radnički Kovin.\nU periodu od 16. do 30. septembra klub će organizovati promotivni period koji će pružiti mogućnost deci da vide da li imaju želju i mogućnost da se priključe Školi košarke, bez plaćanje članarine koja važi za sve članove KK Radnički. Od 1. oktobra, naplaćivaće se članarina na mesečnom nivou u iznosu od 1.000din i ta sredstva biće korišćena za nadoknadu troškova plate trenera, organizovanja utakmica i nabavku majica za polaznike Škole košarke. Ukoliko dvoje dece iz iste porodice polaze u školu košarke ili je drugo dete već član neke od selekcija KK Radnički, članarina za oba deteta je 1.500din.\nPrevious Post: Početak priprema zakazan za 11. avgust\nNext Post: Škola košarke u Deliblatu


Naredne godine 230 miliona evra za energetsku efikasnost – Krstarica\nTanjug 17. novembra 2021. 08:46\nBEOGRAD – Ministarsrvo rudarstva i energetike će u narednih pet godina subvencionisati zamenu stolarije i ugradnju solarnih panela u domaćinstvima kako bi se smanjila potrošnja energije, jer sada trošimo četiri puta više nego što je prosek u EU, izjavila je ministarka Zorana Mihajloivić.\n„Energetska efikasnost će nam praktično obezbediti još jedan energetski kapacitet, jer mi godišnje bacimo kroz prozor proizvodnju jedne termoelektrane. Naše procene kažu da nam treba pet godina da svako domaćinstvo u Srbiji bude energetski efikasnije, tako što će imati mogućnost da izoluje kuću ili stan, zameni prozore i postavi solarne panele. Samo za sledeću godinu obezbedićemo 230 miliona evra za ove projekte“, rekla je Mihajlovićeva za Juronjuz.\n„Prosečno domaćinstvo za kupovinu panela od pet kilovata, koji košta 4.000 evra, dobija od države 2.000 evra. Ta investicija se isplati za četiri godine, posle čega se mesečno plaća samo fiksna nadoknada. Ako na samo 10 odsto od ukupne površine krovova u Srbiji imamo panele, dobićemo instalisanu snagu kao što je ima EPS danas, to je neverovatna snaga koju ne koristimo“, rekla je Mihajlovićeva.


Liberalizacija tržita telekomunikacija je u najboljem interesu korisnika – Personal magazin\nIzuzetnu pažnju tokom drugog dana regionalne konferencije o elektronskim komunikacijama privukla su izlaganja međunarodnog konsultanta Štefana Kelera o prenosivosti mobilnog broja telefona prilikom promene operatera i člana Upravnog odbora kompanije…\nIzuzetnu pažnju tokom drugog dana regionalne konferencije o elektronskim komunikacijama privukla su izlaganja međunarodnog konsultanta Štefana Kelera o prenosivosti mobilnog broja telefona prilikom promene operatera i člana Upravnog odbora kompanije Vip mobile Rolanda Haidnera o investicijama u sektor telekomunikacija Stručnjaci su se na posebnom panelu složili da bi novi Zakon o elektronskim komunikacijama trebalo da sadrži sve pravne i tržišne institute koji će omogućiti punu liberalizaciju ove oblasti.\nPANEL O „PRENOSIVOSTI’’ MOBILNOG BROJA\nŠtefan Keler, međunarodni konsultant\nŠtefan Keler, međunarodni ekspert za propise u oblasti telekomunikacija, je u uvodnom izlaganju na panelu o “prenosivosti mobilnog telefonskog broja”, naglasio da je ova usluga prisutna u svim zemljama Evropske unije koje na ovaj način podstiču otvorenost svojih tržišta za konkurenciju u oblasti mobilne telefonije, odnosno iskazuju spremnost da omoguće građanima da komuniciraju pod najboljim uslovima.\nSvetska iskustva pokazuju da mogućnost da korisnici mobilnih usluga zadrže svoj broj telefona prilikom prelaska kod novog operatera direktno utiče na povećanje ukupnog kvaliteta usluga i na povoljnije cene, jer primorava operatere da se mnogo više trude ukoliko žele da zadrže ili povećaju bazu korisnika. Iskustva u pogledu kompleksnosti regulative i primene ovo usluge su različita od zemlje do zemlje, a savremeni tehnički sistemi su u stanju da podrže njegovu efikasnu primenu u periodu od svega nekoliko sati ili najviše do jednog dana. Gospodin Keler ističe da je uvođenje prenosivosti mobilnog broja izuzetno važno sredstvo u podsticanju konkurencije, kao i da postojeća infrastruktura u Republici Srbiji, uz određena ulaganja, može da podrži efikasnu primenu ovog servisa koji je, pre svega, u interesu krajnjih korisnika mobilnih usluga.\nUčesnici ovog panela su se složili sa konstatacijama iznetim u uvodnom izlaganju, uz nijanse u viđenju kako bi prenosivost mobilnog broja trebalo pravno razraditi, odnosno kako obezbediti tehničku podršku za njegovu jednostavnu i brzu primenu. U raspravi se čulo i da, u uslovima krize i dodatnog oporezivanja, građanima treba brzo pomoći da pod povoljnijim uslovima koriste usluge mobilne telefonije. Predstavnici Ministarstva za telekomunikacije i informaciono društvo i Republičke agencije za telekomunikacije su najavili skoro predstavljanje zakonskog okvira i radne verzije odgovarajuće uredbe o prenosivosti telefonskog broja.\nRolan Haidner, član UO Vip mobile zadužen za finansije\nRoland Haidner, član Upravnog odbora Vip mobile-a je, u okviru diskusije o novom Zakonu o elektronskim komunikacijama, najavio da će se ova kompanija aktivno uključiti u javnu raspravu i predložiti moguća poboljšanja. Ako je suditi prema onome što se čulo od predstavnika predlagača, ovaj dokument je baziran na evropskom zakonodavstvu u oblasti telekomunikacija i sadrži iste napredne institute. G. Haidner je naglasio da bi, ukoliko ovaj propis omogući da visoki standardi biznisa prevagnu nad administrativnim procedurama, to moglo da podstakne nova ulaganja u inovativne proizvode i usluge, čime bi se cela oblast podigla na viši nivo i Srbija približila proseku Evrope.\n„Vip je, kao član mobilkom austria grupe, spreman da, kada se za to steknu zakonski uslovi, u Srbiju prenese najbolju praksu iz regiona. U interesu je svih nas, a pre svega krajnjih korisnika, da u najkraćem roku bude obezbeđena puna liberalizacija tržišta, odnosno da budu donete uredbe o značajnom tržišnom učešću, prenosivosti mobilnog broja i o asimetričnoj interkonekciji, kao i tarifa za rebalansiranje fiksne telefonije. U sadašnjem Zakonu o telekomunikacijama postoje uslovi za donošenje ovih podzakonskih akata”, rekao je član Upravnog odbora Vipa. G. Haidner je, pozivajući se na dvoipogodišnje iskustvo u poslovanju u Srbiji, dodao da investitorima, i stranim i domaćim, često veće probleme stvaraju ne sami propisi već način na koji se oni tumače i primenjuju na različitim nivoima vlasti i u različitim sredinama.\nINVESTICIJE U TELEKOM SEKTOR U SRBIJI I REGIONU\nRoland Haidner, član Upravnog odbora Vip mobile, je, u okviru diskusije koja je vođena na panelu o investicijama u telekomunikacioni sektor u Srbiji, izjavio da ova kompanija veruje u potencijal domaćeg tržišta i da je u 2009. godini nastavila da ulaže u izgradnju vlastite mreže uprkos uticaju ekonomske krize.\n,,Sektor telekomunikacija je jedan od najvažnijih učesnika u BDP-u svake zemlje, što znači da je za izlazak Srbije iz recesije od ključne važnosti da privuče nove investicije, ali i da omogući efikasan razvoj postojećih investitora’’, istakao je Haidner. Po njegovom mišljenju, uvođenje poreza od 10 odsto na mobilnu komunikaciju će dodatno usporiti nove investicije u ovoj oblasti, tako da će Srbija u još većoj meri zaostajati za zemljama iz okruženja.\nHajdner je naglasio da bi Vlada trebalo, u okviru najavljene reforme državnog aparata, da se usredsredi i na rešavanje problema efikasnosti i usklađenosti administracije. Komplikovane procedure onemogućavaju investitore da svoj biznis razviju u najkraćem roku i tako doprinesu bržem vraćanju uloženih sredstava, ali i ekonomskom razvoju zemlje.\nHaidner je podsetio da je Vip najveći greenfield investitor u Srbiji do sada. Pored 320 miliona evra za kupovinu licence za trećeg mobilnog operatera, Vip je u prve dve godine poslovanja uložio skoro 250 miliona evra u razvoj mreže, nabavku i implementaciju najsavremenije opreme, otvaranje 38 sopstvenih radnji širom Srbije, edukaciju zaposlenih i marketinške aktivnosti. Zaposleno je više od 650 mladih, visoko obrazovanih lokalnih stručnjaka i menadžera.\nLiberalizacija tržita telekomunikacija je u najboljem interesu korisnika was last modified: June 3rd, 2009 by Redakcija\nUspešno završena regionalna konferencija o elektronskim komunikacijama


Sberbank Elite banking – ulaznica u svet prestižnog bankarstva\nPo meri finansijskih potreba svojih klijenata, a u skladu sa najvišim standardima bankarskog poslovanja Sberbank Srbija pripremila je ekskluzivni paket usluga – Elite banking. Na ovaj način klijenti ove banke mogu zakoračiti u svet prestižnog bankarstva koji omogućava izuzetan komfor, potpunu posvećenost i individualan pristup.\n“U posebno izdvojenom prostoru i u terminu koji klijentu najviše odgovara klijenti na raspolaganju imaju ličnog bankara - osobu sa znanjem i iskustvom koja će pomoći u pronalaženju najboljih rešenja za različite finansijske potrebe i pružiti informacije o važnijim promenama i novinama na finansijskom tržištu. Uz Elite banking na raspolaganju su i posebni uslovi štednje i kreditiranja, kao i konverzije valuta po specijalnom kursu, te brojne pogodnosti prilikom podizanja gotovine na svim bankomatima u zemlji, uključujući i bankomate drugih banaka,.” – rekla je Mirjana Đorđević, direktor Odeljenja za razvoj proizvoda u Sberbank Srbija.\nOvaj prestižni paket uključuje i Mastercard Gold kreditnu karticu bez troškova održavanja, sa uključenim porodičnim putnim osiguranjem.\nElite Care zdravstveni program namenjen celoj porodici čini važan deo ovog paketa. Uz specijalnu karticu korisnici Elite paket računa imaju priliku da sa popustom do čak 80 odsto koriste usluge najveće privatne zdravstvene ustanove u Srbiji - MediGroup.\nZa one koji vrlo pažljivo koriste svoje vreme pokrenut je i poseban Elite banking Kontakt centar sa brojem 19908, na kome u najkraćem mogućem roku mogu dobiti sve potrebne informacije i konsultacije.


Novi trgovinski sporazum između SAD i Meksika - Finolog\nPočetna » Novosti » Novi trgovinski sporazum između SAD i Meksika\nNovi trgovinski sporazum između SAD i Meksika\nAktuelna spoljnopolitička dešavanja na relaciji Sjedinjene Američke Države – Meksiko najavljuju kraj 24 godine starog Severnoameričkog sporazuma o spoljnoj trgovini (NAFTA). Pregovori o izmeni ovog sporazuma počele su još pre godinu dana, a da li će njihov kraj značiti zaista samo izmene postojećeg ili stvaranje potpuno novog sporazuma, pokazaće buduća dešavanja.\nŠta donosi novi sporazum u odnosu na aktuelni?\nIako pregovori o novom trgovinskom sporazumu još uvek traju a zavise i od brojnih faktora kao što je stav Kongresa o ovom pitanju i spremnost Kanade da prihvati novonastale uslove, već su sasvim izvesne određene razlike u odnosu na odredbe NAFTA:\nNAFTA je multilateralni sporazum sklopljen 1994. godine između SAD-a, Meksika i Kanade. Pregovori o izmeni, odnosno stvaranju novog trgovinskog sporazuma se u ovom trenutku grade na bazi bilateralnih pregovora između Meksika i SAD-a. Pregovori SAD-a sa Kanadom tek treba da počnu, ali je neizvesno da li će se i treća članica NAFTA usaglasiti sa novim uslovima.\nDok Meksiko najavljuje izmene postojećeg sporazuma, Donald Tramp je kao tradicionalni kritičar NAFTA, potpuno odbacio njegove odredbe ali i sam naziv. Pregovore koji su u toku je okrakterisao kao put u novi “Trgovinski sporazum Sjedinjenih Američkih Država i Meksika”.\nPostoje nagoveštaji o uključivanju “klauzule o vremenskom ograničenju” koja bi značila automatsko okončanje Sporazuma posle pet godina u slučaju da ne bude obnovljen. Sporazum iz 1994. godine nije imao ovakvu odredbu, a inicijativa SAD za uvođenje ove klauzule je zasad sporna.\nIako odredbe novog sporazuma još uvek nisu u potpunosti poznate, izvesno je da će najveći “dobitnik” na kraju ovog procesa biti automobilska industrija. Nove odredbe zahtevaju da najmanje 75% delova u automobilu bude proizvedeno u NAFTA regiji kako bi se vozilo moglo uvoziti bez carina u odnosu na 62,5% koji su bili predviđeni sporazumom iz 1994.\nBudućnost novog sporazuma je još uvek neizvesna, pogotovo u pogledu toga ko će sve učestvovati u njegovom sklapanju. U ovom trenutku su izvesne samo dve strane, Meksiko i SAD koji pregovaraju o odredbama Sporazuma, dok će sudbina Kanade u trgovinskom smislu biti poznata nakon okončanja pregovora sa ovom zemljom.\nPrevPrethodniCena goriva ponovo skočila\nSledećiU Srbiji zabeležen porast internet trgovineSledeći


Veći odziv građana u severnom delu Mitrovice | Politika | DW | 17.11.2013\nVeći odziv građana u severnom delu Mitrovice\nGrađani severnog dela Mitrovice glasaju na ponovljenim lokalnim izborima u tri izborna centra u tom gradu. Izbori protiču mirno, uz izuzetno velike mere obezbeđenja. Izbore smo pratili do 18 časova.\nNa ponovljene izbore u severnoj Kosovskoj Mitrovici do 16 časova izašlo je 18,12 odsto građana sa pravom glasa, odnosno 4.274 njih, rečeno je Tanjugu u Građanskoj inicijativi "Srpska". Prema podacima građanske inicijative SDP, kako je Tanjugu rečeno, do 16 časova na izbore je izašlo 17,87 odsto, odnosno 4.213 građana sa pravom glasa.\nPravo glasa ima oko 23.000 građana. U tri biračka centra u severnoj Kosovskoj Mitrovici, gde se izbori ponavljaju, ima ukupno 27 biračkih mesta. Građani severne Kosovske Mitrovice biraju odbornike za lokalni parlamenta, kao i za gradonačelnika između pet kandidata.\nKandidati za gradonačelnika su Krstimir Pantić iz Građanske inicijative "Srpska" koju podržava Vlada Srbije, Oliver Ivanović iz Građanske inicijative "Sloboda demokratija, pravda", Agim Deva iz Demokratskog saveza Kosova, čiji je lider kosovski premijer Hašim Tači. Kandidati za gradonačelnika Kosovske Mitrovice su i Adrijana Hodžić, direktorka kancelarije Vlade Kosova za severnu Mitovicu, i Dimitrije Janjićijević iz Samostalne liberalne stranke.\nPrema rečima posmatrača OEBS-a birački odbori su kompletni, a izbori se odvijaju uz neviđene mere obezbeđenja.\nU blizini tri škole gde se glasa stacionirana su vozila Kosovske policije Euleksa i Kfora, a mobilne patrole kruže gradom. Izbori se ponavljaju zbog incidenata 3. novembra kada je glasanje prekinuto oko 17 sati, nakon što su upali maskiranih ljudi i razbili glasačke kutije.\nŠef misije OEBS na Kosovu Žan Klod Šlumberger izjavio je danas oko podne da se ponovljeni lokalni izbori u Kosovskoj Mitrovici odvijaju mirno, i izrazio zadovoljstvo odzivom birača.\nPantić: Neće biti drugog kruga\n"Građani su još jednom poslušali Vladu Srbije a oni koji su 3. novembra izazivali incidente dobili su jasnu poruku tako da danas imamo samo sporadičnih pokušaja ometanja izbornog procesa", rekao je on.\nPantić je danas izrazio uverenje da će čelnik tog grada biti izabran u prvom krugu glasanja.\n"Siguran sam da ćemo posao završiti danas, drugog kruga neće biti", rekao je Pantić novinarima nakon glasanja u Medicinskoj školi na severu Mitrovice, i dodao da izbori ne znače priznavanje nezavisnosti Kosova, već legalizaciju srpskih institucija.\nOn je ocenio da je na ponovljenim izborima "prilično regularan tok glasanja" a atmosfera potpuno drugačija u odnosu na 3. novembar.\nRezultati između 22 i 23 časa\nČlan Centralne izborna komisije Kosova Nenad Rikalo izjavio je danas da se preliminarni rezultati ponovljenih lokalnih izbora u Kosovskoj Mitrovici biti poznati između 22 i 23 časa.\nOn je za TV Most iz Zvečana rekao da će se prebrojavanje glasova obaviti na biračkim mestima ukoliko izbori prođu bez incidenata, a ako bude procenjeno da postoje bezbednosni rizici, birački materijal biće prevezen u centar za prebrojavanje glasova.\nRikalo je dodao da svi građani koji imaju pravo glasa treba da učestvuju na izborima u Mitrovici, kao i da mogu iskoristiti mogućnost uslovnog glasanja.\n"Svi koji bi trebalo danas da glasaju bilo bi dobro da iskoriste priliku i odu do svojih biračkih centara, ali ako su iz bilo kog razloga sprečeni oni mogu da glasaju u bilo kojem od tri biračka centra uslovno", rekao je Rikalo.\nOn je objasnio da uslovno glasanje i otvorene liste znače da je moguće glasati ako se lice nalazi na biračkom spisku, a nije u mogućnosti da dođe do svog biračkog mesta.\n"Otvorene liste znače da građani po prvi put dobijaju glasački listić koji je podeljen na dva dela, na levoj strani se nalaze politički subjekti sa brojem i imenom a na desnoj su brojevi, a iza paravana je spisak za svaki politički subjekat sa imenima i rednim brojevima pod kojim se nalazi ime kandidata", rekao je Rikalo.\nPrema njegovim rečima, sva važeća dokumenta koje glasač poseduje, čak i Unmikova dokumenta koja su sada nevažeća ili pasoši drugih zemalja mogu da se koriste kao sredstvo identifikacije prilikom glasanja.\nRikalo je dodao da će se prilikom sastavljanja konačnih odborničkih lista za skupštinu Kosovske Mitrovice poštovati pravilo o zastupljenosti žena sa najmanje 30 odsto.\nUoči izbora su premijer Kosova Hašim Tači, šef Euleksa Bernd Borhard, policija Kosova, misija OEBS-a, Centralna Izborna Komisija Kosova (CIK), tvrdili da je sve spremno za ponavljanje lokalnih izbora u severnom delu Mitrovice. Tako je međutim bilo i pre prvog kruga glasanja 3. novembra, pa je izbore ipak nasilno prekinula grupa maskiranih osoba. Nasilnici su bacili suzavac, oterali osoblje sa biračkog mesta Sveti Sava i delimično uništili izborni materijal. Glasanje je prekinuto na još dva biračka mesta, pa Centralnoj izbornoj komsiji nije preostalo neko drugo rešenje osim da glasanje proglasi nevažećim i raspiše ponavljanje za 17. novembar.\n“Svi se maksimalno spremamo i verujemo da se 17. novembra neće ponoviti nemili događaji. Verujemo da će se ceo izborni proces do kraja odvijati po standardima međunarodne zajednice”, kaže Tači.\nŠef misije Euleksa Bernd Borhard, u intervjuu za Dojče Vele tvrdi da je misija EU na Kosovu posle nasilnih incidenata održala više sastanaka i "da su izvučene pouke", kako se nasilje ne bi ponovilo.\n"Naravno da ćemo preduzeti sve mere kako bi glasanja proteklo mirno", kaže Borhard koji je ubeđen da će novo glasanje proteći bez incidenata. Borhard priznaje da akteri nasilja još uvek nisu uhapšeni, ali neće da govori o toku istrage, "pošto je ona još uvek u toku". Zna se međutim da u ovoj istrazi Euleks "tesno sarađuje i sa srpskim vlastima u Beogradu".\nHodžaj: Najbolje bilo da na severu gradonačelnici budu Srbi.\nNedeljni izbori u severnom delu Mitrovice odlučuju ko će biti novi gradonačelnik ove opštine. Za sada vodi kandidat Demokratske Partije Kosova, Agim Deva. Ali je premijer Srbije Ivica Dačić rekao da bi pobeda jednog Albanca mogla dovesti do "konflikata, pa čak i oružanih". On i ostali predstavnici Vlade Srbije pozvali su Srbe da izađu na lokalno izbore i izaberu svoje predstavnike, u suprotnom će "požnjeti ono što su posejali".\nI predstavnici kosovske vlade su svesni poteškoća na severu Kosova. Ministar inostranih poslova Enver Hodžaj je u intervjuu za Dojče Vele rekao kako "smatra da nije moguće da u severnoj Mitrovici gradonačelnik bude Albanac", i da bi "najbolje bilo da na severu gradonačelnici budu Srbi". Hodžaj je međutim bio vrlo iznenađen izjavama Ivice Dačića i Aleksandra Vučića o mogućim konfliktima, pa čak i oružanim, ukoliko eventualno pobedi Agim Deva, kandidat njegove stranke.\n"Svako ko ispunjava uslove može da se kandiduje, a odluku o tome donose građani. Pobeđuje onaj koji je osvojio najviše glasova", tvrdi Hodžaj.\nAnalitičari i političari na Kosovu još uvek spekulišu oko razloga i odgovornosti za nasilni prekid izbora 3. novembra. Jedni tvrde da su srpske vlasti u Beogradu organizovale nasilni prekid glasanja, "kada su uvideli da je vrag odneo šalu i da će za gradonačelnika biti izabran Albanac", dok drugi optužuju "kriminalne strukture na severu Kosova".\nOEBS nije nadležan za bezbednost\nPortparol OEBS-a Nikola Gaon kaže za Dojče Vele da se tokom lokalnih izbora 3. novembra najviše vodilo računa o bezbednosti sopstvenih ljudi na biračkim mestima na severu, pa su zato odlučili da se odmah povuku.\n"Sve je spremno za ponavljanje izbora, ali OEBS nije nadležan za bezbednost. Mi smo na zahtev Brisela prihvatili da olakšamo proces glasanja. O bezbednosti će brinuti drugi", tvrdi on.\nGlasanje u školi Sveti Sava je 3. novembra prekinuto zbog nasilja.\nPortparol kosovske policije Baki Keljani kaže da su oni u operativnom pogledu preduzeli sve mere za zaštitu glasača i biračkih mesta. Međutim, kosovski ekspert za bezbednosna pitanja Florijan Ćehaja tvrdi da o bezbednosti na severu ne treba da brine samo kosovska policija, nego pre svega Euleks i Kfor.\n"Procena ove dve misije da bi nedelovanjem na dan izbora mogle više da doprinesu miru na severu bila je pogrešna", tvrdi on i savetuje veće angažovanje međunardonih snaga na dan glasanja.\n“Treba sprečiti ulazak na Kosovo ekstremista iz Srbije, dok bi prisustvo Euleksa i Kfora na ulicama moralo biti mnogo vidljivije", smatra Čehaja.\nOd ishoda ovih izbora u velikoj meri zavisi i sprovođenje Briselskog Sporazuma, koji predviđa formiranje zajednice opština sa srpskom većinom. Specijalni izvestilac Evropskog Parlamenta za Kosovo, Ulrike Lunaček tvrdi da "Beograd treba više da se angažuje u ubeđivanju Srba sa severa da učestvuju na izborima i da glasaju". Ona podržava proces približavanja Srbije i Evropske Unije, ali tvrdi da "početak pristupnih pregovora zavisi od procesa normalizacije odnosa između Kosova i Srbije".\nAutor: Bahri Cani / Beta\nKljučne reči Kosovo, izbori, Mitrovica\nTrajni link https://p.dw.com/p/1AIn2\nGrafiti koji spajaju Mitrovicu 17.09.2018\nJedan je sa juga, drugi sa severa Mitrovice. Upoznali su se pre dve godine kroz rad u nevladinim organizacijama i odlučili da razbiju letargiju u podeljenom gradu na Kosovu.\n„Čekali smo ga i dočekali“ 09.09.2018\nGrađani koji su prisustvovali mitingu u severnom delu Mitrovice na kome je govorio predsednik Srbije Aleksandar Vučić govore za DW…